**השפה**

היא דרך [תקשורת](https://he.m.wikipedia.org/wiki/%D7%AA%D7%A7%D7%A9%D7%95%D7%A8%D7%AA) המבוססת על [מערכת](https://he.m.wikipedia.org/wiki/%D7%9E%D7%A2%D7%A8%D7%9B%D7%AA) [סמלים](https://he.m.wikipedia.org/wiki/%D7%A1%D7%9E%D7%9C) מורכבת בעלת חוקיות, המאפשרת לקודד ו[לארגן](https://he.m.wikipedia.org/wiki/%D7%90%D7%A8%D7%92%D7%95%D7%9F_%28%D7%A4%D7%A2%D7%95%D7%9C%D7%94%29%22%20%5Co%20%22%D7%90%D7%A8%D7%92%D7%95%D7%9F%20%28%D7%A4%D7%A2%D7%95%D7%9C%D7%94%29) [מידע](https://he.m.wikipedia.org/wiki/%D7%9E%D7%99%D7%93%D7%A2) בעל [משמעויות](https://he.m.wikipedia.org/wiki/%D7%9E%D7%A9%D7%9E%D7%A2%D7%95%D7%AA) רבות ומגוונות. נהוג להבדיל בין הסמל השפתי, ה[מסמן](https://he.m.wikipedia.org/wiki/%D7%9E%D7%A1%D7%9E%D7%9F%22%20%5Co%20%22%D7%9E%D7%A1%D7%9E%D7%9F), לבין המושג או התוכן ה[מסומן](https://he.m.wikipedia.org/wiki/%D7%9E%D7%A1%D7%95%D7%9E%D7%9F%22%20%5Co%20%22%D7%9E%D7%A1%D7%95%D7%9E%D7%9F) בו, אשר יכול להיות [מציאותי](https://he.m.wikipedia.org/wiki/%D7%9E%D7%A6%D7%99%D7%90%D7%95%D7%AA) או [מופשט](https://he.m.wikipedia.org/wiki/%D7%94%D7%A4%D7%A9%D7%98%D7%94) .

חקר השפה והשימושים בה נעשים לרוב בתחום דעת ייעודי לנושא – [בלשנות](https://he.m.wikipedia.org/wiki/%D7%91%D7%9C%D7%A9%D7%A0%D7%95%D7%AA). [סמנטיקה](https://he.m.wikipedia.org/wiki/%D7%A1%D7%9E%D7%A0%D7%98%D7%99%D7%A7%D7%94%22%20%5Co%20%22%D7%A1%D7%9E%D7%A0%D7%98%D7%99%D7%A7%D7%94) היא ענף הלשון המתמקד בחקר המשמעות של השפה. מכלול [אוצר המילים](https://he.m.wikipedia.org/wiki/%D7%90%D7%95%D7%A6%D7%A8_%D7%9E%D7%99%D7%9C%D7%99%D7%9D) של שפה מסוימת מכונה [לקסיקון](https://he.m.wikipedia.org/wiki/%D7%9C%D7%A7%D7%A1%D7%99%D7%A7%D7%95%D7%9F_%28%D7%91%D7%9C%D7%A9%D7%A0%D7%95%D7%AA%29). כלי לאיסוף וביאור של פרטים בלקסיקון מכונה [מילון](https://he.m.wikipedia.org/wiki/%D7%9E%D7%99%D7%9C%D7%95%D7%9F).

**שפה טבעית**

מערכת של אותות וסמלים הכפופים ל[תחביר](https://he.m.wikipedia.org/wiki/%D7%AA%D7%97%D7%91%D7%99%D7%A8%22%20%5Co%20%22%D7%AA%D7%97%D7%91%D7%99%D7%A8) שנוצרה באופן טבעי מכונה בבלשנות [שפה טבעית](https://he.m.wikipedia.org/wiki/%D7%A9%D7%A4%D7%94_%D7%98%D7%91%D7%A2%D7%99%D7%AA). ישנן כ-10,000 שפות אנושיות ברחבי העולם ואין ספור [ניבים](https://he.m.wikipedia.org/wiki/%D7%A0%D7%99%D7%91_%28%D7%A1%D7%99%D7%95%D7%95%D7%92_%D7%A9%D7%A4%D7%94%29) מקומיים .  ה[אבולוציה של השפה](https://he.m.wikipedia.org/wiki/%D7%90%D7%91%D7%95%D7%9C%D7%95%D7%A6%D7%99%D7%94_%D7%A9%D7%9C_%D7%94%D7%A9%D7%A4%D7%94%22%20%5Co%20%22%D7%90%D7%91%D7%95%D7%9C%D7%95%D7%A6%D7%99%D7%94%20%D7%A9%D7%9C%20%D7%94%D7%A9%D7%A4%D7%94) היא התהליך שבו התפתחה יכולתם של בני האדם להשתמש בשפות. התפתחות השפה משולבת בהתפתחות ה[תרבות](https://he.m.wikipedia.org/wiki/%D7%AA%D7%A8%D7%91%D7%95%D7%AA%22%20%5Co%20%22%D7%AA%D7%A8%D7%91%D7%95%D7%AA) ומאפשרת שכלול התקשורת בין [בני האדם](https://he.m.wikipedia.org/wiki/%D7%90%D7%93%D7%9D), והתפתחות ההכרה וה[תובנה](https://he.m.wikipedia.org/wiki/%D7%AA%D7%95%D7%91%D7%A0%D7%94%22%20%5Co%20%22%D7%AA%D7%95%D7%91%D7%A0%D7%94).

יצירת השפה האנושית מחולקת לשני שלבים: פעולת בנייה של משמעות כלשהי לקבוצת העיצורים והתנועות המתחברים ל[הברות](https://he.m.wikipedia.org/wiki/%D7%94%D7%91%D7%A8%D7%94%22%20%5Co%20%22%D7%94%D7%91%D7%A8%D7%94) שמרכיבים מילה ומתארים את אותה המשמעות, הרכבת משפטים מן המילים המצויות על ידי כללי תחביר ודקדוק.

**שוני ודמיון בין השפות**

שפות נבדלות ממערכות סימנים אחרות בעושר של אוצר המילים (כלומר, מכלול הסימנים) ובעיקר בכללי ה[תחביר](https://he.m.wikipedia.org/wiki/%D7%AA%D7%97%D7%91%D7%99%D7%A8%22%20%5Co%20%22%D7%AA%D7%97%D7%91%D7%99%D7%A8) המאפשרים יצירת מבעים כמעט בלתי מוגבלים בגמישותם ומורכבים. התחביר קובע את משמעותו של סימן בהקשר מסוים, והוא מאפשר סימנים שאין להם משמעות כשלעצמם אלא משמעותם נקבעת על-פי ההקשר שבו הם מופיעים. חוקי התחביר בשפות מתאפיינים בכך שהם [רקורסיביים](https://he.m.wikipedia.org/wiki/%D7%A8%D7%A7%D7%95%D7%A8%D7%A1%D7%99%D7%94), כלומר כל [משפט](https://he.m.wikipedia.org/wiki/%D7%9E%D7%A9%D7%A4%D7%98_%28%D7%91%D7%9C%D7%A9%D7%A0%D7%95%D7%AA%29) יכול לשמש בסיס ליצירת משפט חדש. כמו כן, התחביר בשפות האנושיות מאפשר קיום סימנים שאין להם משמעות משל עצמם, אלא הם מקבלים את משמעותם מתוך ההקשר (למשל מילים כגון: "כאן", "עכשיו" וכדומה), או מתוך הצבעה על סימן אחר (למשל: "**האיש** ביקש שייתנו **לו** לדבר").

רוב השפות האנושיות כוללות סימנים [קוליים](https://he.m.wikipedia.org/wiki/%D7%A7%D7%95%D7%9C), המופקים בחללי ה[פה](https://he.m.wikipedia.org/wiki/%D7%A4%D7%94%22%20%5Co%20%22%D7%A4%D7%94), ה[אף](https://he.m.wikipedia.org/wiki/%D7%90%D7%A3%22%20%5Co%20%22%D7%90%D7%A3) וה[גרון](https://he.m.wikipedia.org/wiki/%D7%92%D7%A8%D7%95%D7%9F%22%20%5Co%20%22%D7%92%D7%A8%D7%95%D7%9F). לחלק מהשפות האנושיות יש מערכת כתב המאפשרת את העברת הסימנים באופן חזותי. יש מספר מצומצם של שפות אנושיות שבהן הסימנים מובעים באמצעות תנועות [ידיים](https://he.m.wikipedia.org/wiki/%D7%99%D7%93) ו[הבעות פנים](https://he.m.wikipedia.org/wiki/%D7%94%D7%91%D7%A2%D7%AA_%D7%A4%D7%A0%D7%99%D7%9D%22%20%5Co%20%22%D7%94%D7%91%D7%A2%D7%AA%20%D7%A4%D7%A0%D7%99%D7%9D) ([שפות סימנים](https://he.m.wikipedia.org/wiki/%D7%A9%D7%A4%D7%AA_%D7%A1%D7%99%D7%9E%D7%A0%D7%99%D7%9D),( והן נוצרו בקהילות שבהן יש שיעור גבוה של [חירשים](https://he.m.wikipedia.org/wiki/%D7%9C%D7%A7%D7%95%D7%AA_%D7%A9%D7%9E%D7%99%D7%A2%D7%94). בשפות האנושיות הקוליות יש מגוון רחב של צלילים, שאותם מקובל לחלק ל[עיצורים](https://he.m.wikipedia.org/wiki/%D7%A2%D7%99%D7%A6%D7%95%D7%A8%22%20%5Co%20%22%D7%A2%D7%99%D7%A6%D7%95%D7%A8) ו[תנועות](https://he.m.wikipedia.org/wiki/%D7%AA%D7%A0%D7%95%D7%A2%D7%94_%28%D7%A4%D7%95%D7%A0%D7%95%D7%9C%D7%95%D7%92%D7%99%D7%94%29%22%20%5Co%20%22%D7%AA%D7%A0%D7%95%D7%A2%D7%94%20%28%D7%A4%D7%95%D7%A0%D7%95%D7%9C%D7%95%D7%92%D7%99%D7%94%29).

ב[פפואה גינאה החדשה](https://he.m.wikipedia.org/wiki/%D7%A4%D7%A4%D7%95%D7%90%D7%94_%D7%92%D7%99%D7%A0%D7%90%D7%94_%D7%94%D7%97%D7%93%D7%A9%D7%94%22%20%5Co%20%22%D7%A4%D7%A4%D7%95%D7%90%D7%94%20%D7%92%D7%99%D7%A0%D7%90%D7%94%20%D7%94%D7%97%D7%93%D7%A9%D7%94) קיים המגוון הלשוני הגדול ביותר בעולם, עם לא פחות מ-820 שפות שונות, שרובן מדוברות עד היום וחלקן כמעט ונכחדו. כיוון ששיעור יודעי ה[קרוא וכתוב](https://he.m.wikipedia.org/wiki/%D7%90%D7%95%D7%A8%D7%99%D7%99%D7%A0%D7%95%D7%AA%22%20%5Co%20%22%D7%90%D7%95%D7%A8%D7%99%D7%99%D7%A0%D7%95%D7%AA) נע בין 30 ל-40 אחוזים, וקיים קושי בתיעוד השפות קיימת סכנת הכחדה לחלק מהן .

**שפות מלאכותיות**

קיימות גם [שפות מלאכותיות](https://he.m.wikipedia.org/wiki/%D7%A9%D7%A4%D7%94_%D7%9E%D7%AA%D7%95%D7%9B%D7%A0%D7%A0%D7%AA) שהומצאו על ידי האדם באופן יזום למטרות שונות ועבור צרכים שונים. דוגמאות לשפות מסוג זה הן [שפות פורמליות](https://he.m.wikipedia.org/wiki/%D7%A9%D7%A4%D7%94_%D7%A4%D7%95%D7%A8%D7%9E%D7%9C%D7%99%D7%AA) ב[מתמטיקה](https://he.m.wikipedia.org/wiki/%D7%9E%D7%AA%D7%9E%D7%98%D7%99%D7%A7%D7%94) וב[לוגיקה](https://he.m.wikipedia.org/wiki/%D7%9C%D7%95%D7%92%D7%99%D7%A7%D7%94%22%20%5Co%20%22%D7%9C%D7%95%D7%92%D7%99%D7%A7%D7%94), [שפות מחשב](https://he.m.wikipedia.org/wiki/%D7%A9%D7%A4%D7%AA_%D7%9E%D7%97%D7%A9%D7%91), וכן שפות שהומצאו לצרכים קולנועיים (כגון [הלשון השחורה](https://he.m.wikipedia.org/wiki/%D7%94%D7%9C%D7%A9%D7%95%D7%9F_%D7%94%D7%A9%D7%97%D7%95%D7%A8%D7%94), [קלינגונית](https://he.m.wikipedia.org/wiki/%D7%A7%D7%9C%D7%99%D7%A0%D7%92%D7%95%D7%A0%D7%99%D7%AA) ועוד).

שפה מתוכננת מוכרת יותר היא השפה [אספרנטו](https://he.m.wikipedia.org/wiki/%D7%90%D7%A1%D7%A4%D7%A8%D7%A0%D7%98%D7%95), אשר הומצאה על ידי [אליעזר לודוויג זמנהוף](https://he.m.wikipedia.org/wiki/%D7%90%D7%9C%D7%99%D7%A2%D7%96%D7%A8_%D7%9C%D7%95%D7%93%D7%95%D7%95%D7%99%D7%92_%D7%96%D7%9E%D7%A0%D7%94%D7%95%D7%A3) אשר ייעד אותה להפוך לשפתו השנייה של כל אדם בעולם, לצד שפת האם שלו.

### מאפיינים

כל השפות האנושיות חולקות במשותף ארבעה מאפיינים בסיסיים :

1. **סמליות** – המילים בשפה הן [סימנים](https://he.m.wikipedia.org/w/index.php?title=%D7%A1%D7%99%D7%9E%D7%9F_(%D7%A1%D7%9E%D7%99%D7%95%D7%98%D7%99%D7%A7%D7%94)&action=edit&redlink=1) של [מושגים](https://he.m.wikipedia.org/wiki/%D7%9E%D7%95%D7%A9%D7%92), אובייקטים או [רעיונות](https://he.m.wikipedia.org/wiki/%D7%A8%D7%A2%D7%99%D7%95%D7%9F); מילה למעשה היא רצף [צלילים](https://he.m.wikipedia.org/wiki/%D7%A6%D7%9C%D7%99%D7%9C) בסדר מסוים שהוא [סמל](https://he.m.wikipedia.org/wiki/%D7%A1%D7%9E%D7%9C) למשהו חיצוני. לדוגמה, המילה "כלב" בעברית היא סמל למשהו ממשי – בעל החיים [כלב](https://he.m.wikipedia.org/wiki/%D7%9B%D7%9C%D7%91_%D7%94%D7%91%D7%99%D7%AA), או בדומה לכך, המילה "מנהיגות" שהיא סמל למושג [מופשט](https://he.m.wikipedia.org/wiki/%D7%94%D7%A4%D7%A9%D7%98%D7%94) שמסומן על ידי אותה מילה.
2. **מוסכמות** – הקשרים בין המילים בשפה לבין המושגים אותם הן מייצגות הם שרירותיים, אלו [מוסכמות](https://he.m.wikipedia.org/wiki/%D7%9E%D7%95%D7%A1%D7%9B%D7%9E%D7%94) בקרב דוברי אותה השפה. אין סיבה ממשית לחיבור שבין החפץ [בקבוק](https://he.m.wikipedia.org/wiki/%D7%91%D7%A7%D7%91%D7%95%D7%A7) לבין המילה "בקבוק" אותו היא מייצגת – דרושה הסכמה או הבנה משותפת בין הדוברים שאותה מילה היא הסמל של אותו מושג.
3. **מורכבות** – השפה האנושית מורכבת מחיבורים: צלילים אשר מתחברים למילים, אשר מתחברות למשפטים, וכך הלאה כדי להעביר משמעויות מורכבות יותר ויותר.
4. **קוליות** – לרוב, השימוש בשפה הוא על ידי [דיבור](https://he.m.wikipedia.org/wiki/%D7%93%D7%99%D7%91%D7%95%D7%A8) שמתקיים על ידי הפקה של צלילים קוליים.

### מרכיבי השפה

רובן המוחלט של השפות האנושיות מצריכות מהדוברים בהן ידע שפתי ספציפי בתחומים שונים, כך שלמשל רכישת שפה אצל ילדים היא תהליך התפתחותי בו הם לומדים, לא באופן מודע בהכרח, את הידע השפתי הנדרש לשפתם. נהוג לציין חמישה מרכיבים הנמצאים בבסיס כל שפה :

1. [**פונולוגיה**](https://he.m.wikipedia.org/wiki/%D7%A4%D7%95%D7%A0%D7%95%D7%9C%D7%95%D7%92%D7%99%D7%94) – היסודות הצליליים של השפה.
2. [**מורפולוגיה**](https://he.m.wikipedia.org/wiki/%D7%9E%D7%95%D7%A8%D7%A4%D7%95%D7%9C%D7%95%D7%92%D7%99%D7%94_%28%D7%91%D7%9C%D7%A9%D7%A0%D7%95%D7%AA%29) – הצירופים הצליליים בעלי המשמעות בשפה.
3. [**תחביר**](https://he.m.wikipedia.org/wiki/%D7%AA%D7%97%D7%91%D7%99%D7%A8) – אופן הצטרפות המילים בשפה אחת אל השנייה.
4. [**סמנטיקה**](https://he.m.wikipedia.org/wiki/%D7%A1%D7%9E%D7%A0%D7%98%D7%99%D7%A7%D7%94) – משמעות המילים והביטיים בשפה.
5. [**פרגמטיקה**](https://he.m.wikipedia.org/wiki/%D7%A4%D7%A8%D7%92%D7%9E%D7%98%D7%99%D7%A7%D7%94) – השימוש בשפה בין דובריה בהקשר למקום, זמן או תרבות.

## תפקידים

שפה עשירה במילים וביטויים היא תופעה ייחודית ל[אדם הנבון](https://he.m.wikipedia.org/wiki/%D7%90%D7%93%D7%9D%22%20%5Co%20%22%D7%90%D7%93%D7%9D), והשימוש בה חשוב בכל תחומי החיים. למשל, היא יכולה לשמש ל[חשיבה](https://he.m.wikipedia.org/wiki/%D7%97%D7%A9%D7%99%D7%91%D7%94%22%20%5Co%20%22%D7%97%D7%A9%D7%99%D7%91%D7%94), [הבנה](https://he.m.wikipedia.org/wiki/%D7%94%D7%91%D7%A0%D7%94), תקשורת ו[למידה](https://he.m.wikipedia.org/wiki/%D7%9C%D7%9E%D7%99%D7%93%D7%94%22%20%5Co%20%22%D7%9C%D7%9E%D7%99%D7%93%D7%94).

### חשיבה ודמיון

השפה היא כלי ל[חשיבה](https://he.m.wikipedia.org/wiki/%D7%97%D7%A9%D7%99%D7%91%D7%94%22%20%5Co%20%22%D7%97%D7%A9%D7%99%D7%91%D7%94) ויצירה[[5]](https://he.m.wikipedia.org/wiki/%D7%A9%D7%A4%D7%94%22%20%5Cl%20%22cite_note-%D7%94%D7%9E%D7%A9%D7%9E%D7%A2%D7%99%D7%9D-5). היא מסייעת לפעולת החשיבה בכך שהיא מאפשרת שימוש בשיום של מושגים ורעיונות לצורך תהליכים [קוגניטיביים](https://he.m.wikipedia.org/wiki/%D7%94%D7%9B%D7%A8%D7%94) כמו [דיבור פנימי](https://he.m.wikipedia.org/wiki/%D7%93%D7%99%D7%91%D7%95%D7%A8_%D7%A4%D7%A0%D7%99%D7%9E%D7%99)[[6]](https://he.m.wikipedia.org/wiki/%D7%A9%D7%A4%D7%94#cite_note-%D7%94%D7%9E%D7%A4%D7%AA%D7%97-6). השפה יכולה לאפשר לאדם להפליג לעולם ה[דמיון](https://he.m.wikipedia.org/wiki/%D7%93%D7%9E%D7%99%D7%95%D7%9F%22%20%5Co%20%22%D7%93%D7%9E%D7%99%D7%95%D7%9F), כמו ב[משחק](https://he.m.wikipedia.org/wiki/%D7%9E%D7%A9%D7%97%D7%A7%22%20%5Co%20%22%D7%9E%D7%A9%D7%97%D7%A7) סמלי ב[ילדות](https://he.m.wikipedia.org/wiki/%D7%99%D7%9C%D7%93%D7%95%D7%AA%22%20%5Co%20%22%D7%99%D7%9C%D7%93%D7%95%D7%AA) או בקריאת [רומן](https://he.m.wikipedia.org/wiki/%D7%A8%D7%95%D7%9E%D7%9F) בבגרות .

### תקשורת

השפה משמשת גם לצורכי [תקשורת](https://he.m.wikipedia.org/wiki/%D7%AA%D7%A7%D7%A9%D7%95%D7%A8%D7%AA) על ידי העברת מסרים [מילוליים](https://he.m.wikipedia.org/wiki/%D7%9E%D7%99%D7%9C%D7%94_%28%D7%91%D7%9C%D7%A9%D7%A0%D7%95%D7%AA%29) ממוען לנמען[[7]](https://he.m.wikipedia.org/wiki/%D7%A9%D7%A4%D7%94%22%20%5Cl%20%22cite_note-%D7%99%D7%9C%D7%93%D7%99%D7%9D_%D7%9E%D7%93%D7%91%D7%A8%D7%99%D7%9D-7)[[6]](https://he.m.wikipedia.org/wiki/%D7%A9%D7%A4%D7%94#cite_note-%D7%94%D7%9E%D7%A4%D7%AA%D7%97-6). כל אדם שמכיר את הקולות, הסמלים והחוקים הדקדוקים של שפה מסוימת יכול ליצור משפטים, שדרכם ניתן להעביר מידע לאנשים אחרים בעלי ידע דומה באותה השפה . על ידי כך היא יכולה לשמש גם ככלי חברתי ליצירה וחיזוק של [קשרים בין-אישיים](https://he.m.wikipedia.org/wiki/%D7%A7%D7%A9%D7%A8%D7%99%D7%9D_%D7%91%D7%99%D7%9F-%D7%90%D7%99%D7%A9%D7%99%D7%99%D7%9D). [מחסום השפה](https://he.m.wikipedia.org/wiki/%D7%9E%D7%97%D7%A1%D7%95%D7%9D_%D7%A9%D7%A4%D7%94%22%20%5Co%20%22%D7%9E%D7%97%D7%A1%D7%95%D7%9D%20%D7%A9%D7%A4%D7%94) נוצר כאשר אנשים או קבוצות מתקשים ליצור קשרים כאלה מפני שהם דוברים שפות שונות.

הפקה שפתית מתייחסת להבעה של מסרים והיא יכולה להעשות ב[דיבור](https://he.m.wikipedia.org/wiki/%D7%93%D7%99%D7%91%D7%95%D7%A8%22%20%5Co%20%22%D7%93%D7%99%D7%91%D7%95%D7%A8), [סימון](https://he.m.wikipedia.org/wiki/%D7%A9%D7%A4%D7%AA_%D7%A1%D7%99%D7%9E%D7%A0%D7%99%D7%9D) או ב[כתיבה](https://he.m.wikipedia.org/wiki/%D7%9B%D7%AA%D7%99%D7%91%D7%94%22%20%5Co%20%22%D7%9B%D7%AA%D7%99%D7%91%D7%94). בהתאם לכך, ה[קליטה](https://he.m.wikipedia.org/wiki/%D7%A7%D7%9C%D7%99%D7%98%D7%94%22%20%5Co%20%22%D7%A7%D7%9C%D7%99%D7%98%D7%94) של השפה מתייחסת להבנה של מסרים ויכולה להיעשות ב[שמיעה](https://he.m.wikipedia.org/wiki/%D7%A9%D7%9E%D7%99%D7%A2%D7%94%22%20%5Co%20%22%D7%A9%D7%9E%D7%99%D7%A2%D7%94) או [קריאה](https://he.m.wikipedia.org/wiki/%D7%A7%D7%A8%D7%99%D7%90%D7%94) . עם זאת, הייצוג השפתי אינו יכול לתת ביטוי לכלל הידע האנושי, משום שהוא בעל מבנה מורכב ומסועף. בהתאם לכך השפה אינה מערכת הסמלים היחידה המשמשת לתקשורת אנושית. היא מתקיימת לצד [תקשורת בלתי-מילולית](https://he.m.wikipedia.org/wiki/%D7%AA%D7%A7%D7%A9%D7%95%D7%A8%D7%AA_%D7%91%D7%9C%D7%AA%D7%99-%D7%9E%D7%99%D7%9C%D7%95%D7%9C%D7%99%D7%AA), כמו: מערכות [הבעות פנים](https://he.m.wikipedia.org/wiki/%D7%94%D7%91%D7%A2%D7%AA_%D7%A4%D7%A0%D7%99%D7%9D), [ריחות](https://he.m.wikipedia.org/wiki/%D7%A8%D7%99%D7%97), [תנועות](https://he.m.wikipedia.org/wiki/%D7%9E%D7%97%D7%95%D7%95%D7%94_%D7%92%D7%95%D7%A4%D7%A0%D7%99%D7%AA), ונגיעות. עם זאת, להתפתחות התקשורת השפתית ישנה משמעות עמוקה וקובעת להתפתחות החברה והתודעה האנושית.

בעוד שהשפה היא תנאי הכרחי לקיומו של הדיבור, הדיבור אינו תנאי הכרחי לקיומה של השפה, שכן היא יכולה להתקיים גם בלעדיו . השפה היא התפיסה הקוגניטיבית והרגשית המאפשרת את קיומו של הדיבור, אשר מסתמך על היכולת המוטורית. לכן, היעדרו של הדיבור אינו משקף בהכרח היעדר של התפתחות שפה .

### למידה

היכולת להשתמש בשפה ככלי תקשורתי לקליטה של מסרים וככלי מחשבתי להבנתם וארגונם הופכת אותה ליכולת משמעותית בתהליכי [למידה](https://he.m.wikipedia.org/wiki/%D7%9C%D7%9E%D7%99%D7%93%D7%94) . ה[ידע](https://he.m.wikipedia.org/wiki/%D7%99%D7%93%D7%A2) האנושי מיוצג על ידי השפה הדבורה והכתובה . בעקבות זאת השפה מאפשרת לאנושות לצבור [תגליות](https://he.m.wikipedia.org/wiki/%D7%AA%D7%92%D7%9C%D7%99%D7%AA) על ידי העברת הידע שנרכש מ[דור](https://he.m.wikipedia.org/wiki/%D7%93%D7%95%D7%A8) אחד לזה שאחריו . פעולה זו מתבצעת כחלק מתהליך ה[חינוך](https://he.m.wikipedia.org/wiki/%D7%97%D7%99%D7%A0%D7%95%D7%9A%22%20%5Co%20%22%D7%97%D7%99%D7%A0%D7%95%D7%9A). האדם המקשיב וה[קורא](https://he.m.wikipedia.org/wiki/%D7%A7%D7%A8%D7%99%D7%90%D7%94%22%20%5Co%20%22%D7%A7%D7%A8%D7%99%D7%90%D7%94) מתוודע לידע המוצג באופן שפתי ברצף ליניארי מ[המילה](https://he.m.wikipedia.org/wiki/%D7%9E%D7%99%D7%9C%D7%94_%28%D7%91%D7%9C%D7%A9%D7%A0%D7%95%D7%AA%29%22%20%5Co%20%22%D7%9E%D7%99%D7%9C%D7%94%20%28%D7%91%D7%9C%D7%A9%D7%A0%D7%95%D7%AA%29) הראשונה ועד למילה האחרונה . בעקבות המאפיינים הליניאריים של [ייצוג ידע](https://he.m.wikipedia.org/wiki/%D7%99%D7%99%D7%A6%D7%95%D7%92_%D7%99%D7%93%D7%A2) שפתי, [תוכניות הלימודים](https://he.m.wikipedia.org/wiki/%D7%AA%D7%95%D7%9B%D7%A0%D7%99%D7%AA_%D7%9C%D7%99%D7%9E%D7%95%D7%93%D7%99%D7%9D) מציגות את חומרי הלימוד באופן היררכי וליניארי בעל מטרות המוגדרות מראש .

**האדם והשימוש בשפה**

**היבטים פיזיולוגיים ונוירולוגיים**

יכולת הפקת השפה טמונה במבנה של ה[מוח](https://he.m.wikipedia.org/wiki/%D7%9E%D7%95%D7%97%22%20%5Co%20%22%D7%9E%D7%95%D7%97) האנושי . ההמיספרה השמאלית של [המוח הגדול](https://he.m.wikipedia.org/wiki/%D7%94%D7%9E%D7%95%D7%97_%D7%94%D7%92%D7%93%D7%95%D7%9C) היא הדומיננטית עבור תפקודי השפה בקרב כ־90% מה[אוכלוסייה](https://he.m.wikipedia.org/wiki/%D7%90%D7%95%D7%9B%D7%9C%D7%95%D7%A1%D7%99%D7%99%D7%94%22%20%5Co%20%22%D7%90%D7%95%D7%9B%D7%9C%D7%95%D7%A1%D7%99%D7%99%D7%94)" .**[אזור ברוקה](https://he.m.wikipedia.org/wiki/%D7%90%D7%96%D7%95%D7%A8_%D7%91%D7%A8%D7%95%D7%A7%D7%94%22%20%5Co%20%22%D7%90%D7%96%D7%95%D7%A8%20%D7%91%D7%A8%D7%95%D7%A7%D7%94)**" הוא האזור ב[מוח](https://he.m.wikipedia.org/wiki/%D7%9E%D7%95%D7%97%22%20%5Co%20%22%D7%9E%D7%95%D7%97) האנושי האחראי על עיבוד השפה ובעיקר יכולת ה[דיבור](https://he.m.wikipedia.org/wiki/%D7%93%D7%99%D7%91%D7%95%D7%A8%22%20%5Co%20%22%D7%93%D7%99%D7%91%D7%95%D7%A8) ותקשורת ב[שפת הסימנים](https://he.m.wikipedia.org/wiki/%D7%A9%D7%A4%D7%AA_%D7%A1%D7%99%D7%9E%D7%A0%D7%99%D7%9D%22%20%5Co%20%22%D7%A9%D7%A4%D7%AA%20%D7%A1%D7%99%D7%9E%D7%A0%D7%99%D7%9D). הוא ממוקם ב[אונה המצחית](https://he.m.wikipedia.org/wiki/%D7%94%D7%90%D7%95%D7%A0%D7%94_%D7%94%D7%9E%D7%A6%D7%97%D7%99%D7%AA%22%20%5Co%20%22%D7%94%D7%90%D7%95%D7%A0%D7%94%20%D7%94%D7%9E%D7%A6%D7%97%D7%99%D7%AA) של ההמיספרה הדומיננטית (שמאלית אצל 90% מהאנשים הימניים וכן 70% מהשמאליים); "[**אזור ורניקה**](https://he.m.wikipedia.org/wiki/%D7%90%D7%96%D7%95%D7%A8_%D7%95%D7%A8%D7%A0%D7%99%D7%A7%D7%94)" בהמיספרה הדומיננטית (בדרך כלל שמאל) קשור ליכולת להבין ולסדר מילים מדוברות. בהמיספרה השנייה הוא קשור ליכולת להבין ולבטא את ה[פרוזודיה](https://he.m.wikipedia.org/wiki/%D7%A4%D7%A8%D7%95%D7%96%D7%95%D7%93%D7%99%D7%94%22%20%5Co%20%22%D7%A4%D7%A8%D7%95%D7%96%D7%95%D7%93%D7%99%D7%94) של השפה. אומנם המנגנונים העיקריים המעורבים בהבנה והפקה של שפה דבורה ממוקמים בהמיספרה אחת, אך גם ההמיספרה השנייה לוקחת חלק בפעילות זו. למשל, ההמיספרה הימנית לוקחת חלק בשליטה על הפרוזודיה ובהבעה ו[זיהוי](https://he.m.wikipedia.org/wiki/%D7%96%D7%99%D7%94%D7%95%D7%99%22%20%5Co%20%22%D7%96%D7%99%D7%94%D7%95%D7%99) של [רגשות](https://he.m.wikipedia.org/wiki/%D7%A8%D7%92%D7%A9) בטון הדיבור .

בנוסף, כדי שהאדם יוכל להבין את המילים שהוא שומע ולספר על ה[תפיסות](https://he.m.wikipedia.org/wiki/%D7%AA%D7%A4%D7%99%D7%A1%D7%94%22%20%5Co%20%22%D7%AA%D7%A4%D7%99%D7%A1%D7%94) וה[זיכרונות](https://he.m.wikipedia.org/wiki/%D7%96%D7%99%D7%9B%D7%A8%D7%95%D7%9F%22%20%5Co%20%22%D7%96%D7%99%D7%9B%D7%A8%D7%95%D7%9F) שלו יש צורך במעורבותם של מנגנונים נוספים מעבר לאלו המעורבים באופן ישיר בדיבור. למשל, נזק להמיספרה הימנית המעורבת בתפיסה של יחסים חזותיים יכול להקשות לא רק על קריאת [מפה](https://he.m.wikipedia.org/wiki/%D7%9E%D7%A4%D7%94) וזיהוי של דפוסים גאומטריים מורכבים, אלא גם לפגוע ביכולת של האדם לדבר עליהם או להבין אנשים אחרים שמדברים על נושאים אלו .

[גרעיני הבסיס](https://he.m.wikipedia.org/wiki/%D7%92%D7%A8%D7%A2%D7%99%D7%A0%D7%99_%D7%94%D7%91%D7%A1%D7%99%D7%A1) אחראיים ל[למידה](https://he.m.wikipedia.org/wiki/%D7%9C%D7%9E%D7%99%D7%93%D7%94%22%20%5Co%20%22%D7%9C%D7%9E%D7%99%D7%93%D7%94) ויישום של תמורות מורכבות בתגובות ל[גירויים](https://he.m.wikipedia.org/wiki/%D7%92%D7%99%D7%A8%D7%95%D7%99%22%20%5Co%20%22%D7%92%D7%99%D7%A8%D7%95%D7%99), מהסוג הדרוש לשימוש בכללי ה[דקדוק](https://he.m.wikipedia.org/wiki/%D7%93%D7%A7%D7%93%D7%95%D7%A7%22%20%5Co%20%22%D7%93%D7%A7%D7%93%D7%95%D7%A7) של שפה , ב[מוחם](https://he.m.wikipedia.org/wiki/%D7%9E%D7%95%D7%97%22%20%5Co%20%22%D7%9E%D7%95%D7%97) של אנשים רב-לשוניים, לגרעיני הבסיס יש תפקיד נוסף המתייחס לקבלת ההחלטות בנוגע לשפה בה יש להשתמש עבור סיטואציה מסוימת .

**התפתחות שפה**

**רכישת שפה**

כדי להשתמש באופן יעיל בשפה יש לפתח שליטה בידע מורכב מתחומים שונים של [הלשון](https://he.m.wikipedia.org/wiki/%D7%91%D7%9C%D7%A9%D7%A0%D7%95%D7%AA) ובדרכים שבהן יש להשתמש בה . היכולת הדרושה לפעילות הדיבור היא פעולת בנייה מוחית של כל ההברות והמילים שבמשפט לתנועות והעיצורים שמרכיבים אותם ותרגום מוטורי שלהם לגירוי [פיזיקלי](https://he.m.wikipedia.org/wiki/%D7%A4%D7%99%D7%96%D7%99%D7%A7%D7%94) של תנועה בחלל הפה עם יצירת גלי הקול על ידי נשיפת האוויר אל מחוץ לגוף. קליטת הגירוי הפיזיקלי מה[אוויר](https://he.m.wikipedia.org/wiki/%D7%90%D7%98%D7%9E%D7%95%D7%A1%D7%A4%D7%99%D7%A8%D7%AA_%D7%9B%D7%93%D7%95%D7%A8_%D7%94%D7%90%D7%A8%D7%A5%22%20%5Co%20%22%D7%90%D7%98%D7%9E%D7%95%D7%A1%D7%A4%D7%99%D7%A8%D7%AA%20%D7%9B%D7%93%D7%95%D7%A8%20%D7%94%D7%90%D7%A8%D7%A5) והמרתו חזרה למשמעות הראשונית היא היכולת הדרושה לפעילות ההקשבה. היכולת הדרושה לפעילות הכתיבה היא פעולת בנייה מוחית של כל תנועה ועיצור או של ההברות, המילים והמשפטים לצורת סמלים או סימנים גרפיים ותרגום מוטורי שלהם לגירוי עצבי של תנועה על פי הצורה. קליטת הסימנים או הסמלים הגרפיים והמרתם חזרה למשמעותם הראשונית היא היכולת הדרושה לפעילות הקריאה.

ה[פרגמטיקה](https://he.m.wikipedia.org/wiki/%D7%A4%D7%A8%D7%92%D7%9E%D7%98%D7%99%D7%A7%D7%94%22%20%5Co%20%22%D7%A4%D7%A8%D7%92%D7%9E%D7%98%D7%99%D7%A7%D7%94) מתייחסת לפן ה[תקשורתי](https://he.m.wikipedia.org/wiki/%D7%AA%D7%A7%D7%A9%D7%95%D7%A8%D7%AA%22%20%5Co%20%22%D7%AA%D7%A7%D7%A9%D7%95%D7%A8%D7%AA) וה[חברתי](https://he.m.wikipedia.org/wiki/%D7%97%D7%91%D7%A8%D7%94_%28%D7%A1%D7%95%D7%A6%D7%99%D7%95%D7%9C%D7%95%D7%92%D7%99%D7%94%29%22%20%5Co%20%22%D7%97%D7%91%D7%A8%D7%94%20%28%D7%A1%D7%95%D7%A6%D7%99%D7%95%D7%9C%D7%95%D7%92%D7%99%D7%94%29) של השפה ועל אופן שבו היא מושפעת מההקשר והנסיבות. כדי לקחת חלק פעיל ותורם ב[דיאלוג](https://he.m.wikipedia.org/wiki/%D7%93%D7%99%D7%90%D7%9C%D7%95%D7%92%22%20%5Co%20%22%D7%93%D7%99%D7%90%D7%9C%D7%95%D7%92) יש לדעת כיצד ליזום נושאים חדשים, כיצד להבין רמזים, כיצד להבחין בין הנאמר לבין המשתמע, כיצד להתנסח באופן ההולם את היחסים בין המשתתפים וכיצד לבחור ב[משלב](https://he.m.wikipedia.org/wiki/%D7%9E%D7%A9%D7%9C%D7%91%22%20%5Co%20%22%D7%9E%D7%A9%D7%9C%D7%91) הולם לנסיבות . [מודעות](https://he.m.wikipedia.org/wiki/%D7%9E%D7%95%D7%93%D7%A2%D7%95%D7%AA%22%20%5Co%20%22%D7%9E%D7%95%D7%93%D7%A2%D7%95%D7%AA) לשונית היא היכולת של האדם [לחשוב](https://he.m.wikipedia.org/wiki/%D7%97%D7%A9%D7%99%D7%91%D7%94) על ה[ידע](https://he.m.wikipedia.org/wiki/%D7%99%D7%93%D7%A2%22%20%5Co%20%22%D7%99%D7%93%D7%A2) השפתי ועל תהליכי השפה של עצמו. המודעות הלשונית כוללת [מודעות פונולוגית](https://he.m.wikipedia.org/wiki/%D7%9E%D7%95%D7%93%D7%A2%D7%95%D7%AA_%D7%A4%D7%95%D7%A0%D7%95%D7%9C%D7%95%D7%92%D7%99%D7%AA) ומודעות מורפולוגית .

**רכישת שפת אם**

תהליך [הרכישה](https://he.m.wikipedia.org/wiki/%D7%A8%D7%9B%D7%99%D7%A9%D7%AA_%D7%A9%D7%A4%D7%94) של [שפת אם](https://he.m.wikipedia.org/wiki/%D7%A9%D7%A4%D7%AA_%D7%90%D7%9D) מתחיל ב[ינקות](https://he.m.wikipedia.org/wiki/%D7%99%D7%A0%D7%A7%D7%95%D7%AA%22%20%5Co%20%22%D7%99%D7%A0%D7%A7%D7%95%D7%AA) והשליטה בשפה מחייבת תקופות [למידה](https://he.m.wikipedia.org/wiki/%D7%9C%D7%9E%D7%99%D7%93%D7%94) ו[תרגול](https://he.m.wikipedia.org/wiki/%D7%90%D7%99%D7%9E%D7%95%D7%9F%22%20%5Co%20%22%D7%90%D7%99%D7%9E%D7%95%D7%9F) ממושכות. אופן רכישת השפה של ילדים זהה עבור כל השפות האנושיות . ההתפתחות הפרגמטית היא תהליך מורכב, המתרחש במשך כל שנות הלימודים [בגן](https://he.m.wikipedia.org/wiki/%D7%92%D7%9F_%D7%99%D7%9C%D7%93%D7%99%D7%9D) [ובבית-הספר](https://he.m.wikipedia.org/wiki/%D7%91%D7%99%D7%AA_%D7%A1%D7%A4%D7%A8) . היכולת הפרגמטית מאפשרת לילדים עצמאות תקשורתית על ידי שחרור מהתלות בבני שיח מבוגרים, אשר מצמצמים בהדרגה את הסיוע השיחתי ומעבירים לילדים את האחריות לשיחה. באופן זה הילדים לומדים ליזום שיחה, לנסח כוונות, להבין כוונות של הזולת ולהגיב אליהן באופן מותאם. בהתאם לכך, להתנסויות של ילדים בתקשורת עם סביבתם יש תפקיד מרכזי בהפנמה של עקרונות פרגמטיים ובפיתוח כישורי שיח .

**לקויות שפה**

אנשים עם פגמים ברכישת שפה או בשימוש בה מסיבות שונות נחשבים לבעלי [לקות](https://he.m.wikipedia.org/wiki/%D7%9C%D7%A7%D7%95%D7%AA). אחד הגורמים למצבים אלו הוא [לקות שפה](https://he.m.wikipedia.org/wiki/%D7%9C%D7%A7%D7%95%D7%AA_%D7%A9%D7%A4%D7%94), אשר נוצרת בעקבות ליקויים במנגנונים השפתיים ויוצרת הנמכה משמעותית ביכולת השפתית של האדם. לקויות שפה עשויות להיות לקויות בהפקת [דיבור](https://he.m.wikipedia.org/wiki/%D7%93%D7%99%D7%91%D7%95%D7%A8) (למשל [גמגום](https://he.m.wikipedia.org/wiki/%D7%92%D7%9E%D7%92%D7%95%D7%9D)( בהבנת שפה מדוברת ובדיבור כאחד (למשל [אפזיה](https://he.m.wikipedia.org/wiki/%D7%90%D7%A4%D7%90%D7%96%D7%99%D7%94)) , לקויות ב[כתיבה](https://he.m.wikipedia.org/wiki/%D7%9B%D7%AA%D7%91%22%20%5Co%20%22%D7%9B%D7%AA%D7%91) (למשל פגם ב[קואורדינצית](https://he.m.wikipedia.org/wiki/%D7%A7%D7%95%D7%90%D7%95%D7%A8%D7%93%D7%99%D7%A0%D7%A6%D7%99%D7%94%22%20%5Co%20%22%D7%A7%D7%95%D7%90%D7%95%D7%A8%D7%93%D7%99%D7%A0%D7%A6%D7%99%D7%94) ידיים) או בקריאה ([דיסלקסיה](https://he.m.wikipedia.org/wiki/%D7%93%D7%99%D7%A1%D7%9C%D7%A7%D7%A1%D7%99%D7%94)).לקויות שפה יכולות להיות חלק מלקות כוללת רחבה יותר כמו [שיתוקים](https://he.m.wikipedia.org/wiki/%D7%A9%D7%99%D7%AA%D7%95%D7%A7) נרחבים שלא מאפשרים דיבור, כתיבה ושימוש ב[שפת סימנים](https://he.m.wikipedia.org/wiki/%D7%A9%D7%A4%D7%AA_%D7%A1%D7%99%D7%9E%D7%A0%D7%99%D7%9D%22%20%5Co%20%22%D7%A9%D7%A4%D7%AA%20%D7%A1%D7%99%D7%9E%D7%A0%D7%99%D7%9D) לצד בעיות תנועה אחרות, או כמו [אוטיזם](https://he.m.wikipedia.org/wiki/%D7%94%D7%A1%D7%A4%D7%A7%D7%98%D7%A8%D7%95%D7%9D_%D7%94%D7%90%D7%95%D7%98%D7%99%D7%A1%D7%98%D7%99) שבו עשויים להיות פגמים בהגייה, בתפיסה שמיעתית, בתפיסת הדקדוק, בשמירה על [אוצר מילים](https://he.m.wikipedia.org/wiki/%D7%90%D7%95%D7%A6%D7%A8_%D7%9E%D7%99%D7%9C%D7%99%D7%9D) רחב בזיכרון לטווח ארוך ובתקשורת לא שפתית (מחוות, הבעות פנים, אצבוע, הבנת מצבים חברתיים ) .

מאז המאה התשע עשרה מתפתחות שיטות לצמצום נזקן של לקויות שפה ולהקניית שפה לאנשים עם לקויות שפה קשות. [קלינאי תקשורת](https://he.m.wikipedia.org/wiki/%D7%A7%D7%9C%D7%99%D7%A0%D7%90%D7%99_%D7%AA%D7%A7%D7%A9%D7%95%D7%A8%D7%AA%22%20%5Co%20%22%D7%A7%D7%9C%D7%99%D7%A0%D7%90%D7%99%20%D7%AA%D7%A7%D7%A9%D7%95%D7%A8%D7%AA) יכולים לאמן אדם עם לקות ולהדריכו בשיפור הדיבור שלו (למשל הוראת דיבור ו[קריאת שפתיים](https://he.m.wikipedia.org/wiki/%D7%A7%D7%A8%D7%99%D7%90%D7%AA_%D7%A9%D7%A4%D7%AA%D7%99%D7%99%D7%9D%22%20%5Co%20%22%D7%A7%D7%A8%D7%99%D7%90%D7%AA%20%D7%A9%D7%A4%D7%AA%D7%99%D7%99%D7%9D) ל[חירשים](https://he.m.wikipedia.org/wiki/%D7%9C%D7%A7%D7%95%D7%AA_%D7%A9%D7%9E%D7%99%D7%A2%D7%94) כמו גם לאפשר לו שימוש בשפה באופנים לא קוליים רבים. אדם עם לקות בשפה קולית יכול להשתמש בשפת הסימנים (שנוצרת באופן ספונטני במקום בו יש אנשים רבים עם לקות בשפה קולית אך לא במקום בו יש אנשים בודדים כאלה) יכול להשתמש במכשור [תקשורת חלופית ותומכת](https://he.m.wikipedia.org/wiki/%D7%AA%D7%A7%D7%A9%D7%95%D7%A8%D7%AA_%D7%AA%D7%95%D7%9E%D7%9B%D7%AA_%D7%95%D7%97%D7%9C%D7%99%D7%A4%D7%99%D7%AA) כדי להפיק דיבור. אדם עם לקות בכתיבה יכול להיעזר [במחשב](https://he.m.wikipedia.org/wiki/%D7%A0%D7%92%D7%99%D7%A9%D7%95%D7%AA_%D7%9E%D7%99%D7%93%D7%A2_%D7%95%D7%AA%D7%A7%D7%A9%D7%95%D7%A8%D7%AA) נגיש לשם כתיבה וכיוצא בזה.

**אנשים חסרי שפה**

בפסקה זו אין [מקורות ביבליוגרפיים](https://he.m.wikipedia.org/wiki/%D7%95%D7%99%D7%A7%D7%99%D7%A4%D7%93%D7%99%D7%94%3A%D7%91%D7%99%D7%91%D7%9C%D7%99%D7%95%D7%92%D7%A8%D7%A4%D7%99%D7%94) כלל, לא ברור על מה מסתמך הכתוב בה וייתכן שמדובר ב[מחקר מקורי](https://he.m.wikipedia.org/wiki/%D7%95%D7%99%D7%A7%D7%99%D7%A4%D7%93%D7%99%D7%94%3A%D7%9E%D7%94_%D7%95%D7%99%D7%A7%D7%99%D7%A4%D7%93%D7%99%D7%94_%D7%90%D7%99%D7%A0%D7%A0%D7%94). אנא שקלו לשפר את [אמינות](https://he.m.wikipedia.org/wiki/%D7%95%D7%99%D7%A7%D7%99%D7%A4%D7%93%D7%99%D7%94%3A%D7%90%D7%9E%D7%99%D7%A0%D7%95%D7%AA) הפסקה באמצעות הבאת מקורות לדברים ושילובם בגוף הפסקה בצורת [קישורים חיצוניים](https://he.m.wikipedia.org/wiki/%D7%95%D7%99%D7%A7%D7%99%D7%A4%D7%93%D7%99%D7%94%3A%D7%A7%D7%99%D7%A9%D7%95%D7%A8%D7%99%D7%9D_%D7%97%D7%99%D7%A6%D7%95%D7%A0%D7%99%D7%99%D7%9D) ו[הערות שוליים](https://he.m.wikipedia.org/wiki/%D7%95%D7%99%D7%A7%D7%99%D7%A4%D7%93%D7%99%D7%94%3A%D7%94%D7%A2%D7%A8%D7%95%D7%AA_%D7%A9%D7%95%D7%9C%D7%99%D7%99%D7%9D).

אנשים שאינם משתמשים בכל שפה שהיא, פגומה ככל שתהיה, הם נדירים ביותר בעשור הראשון של המאה העשרים ואחת. אנשים כאלה לרוב סובלים משילוב של מספר לקויות קשות מאוד או מלקות קשה והזנחה. לדוגמה, אדם חירש מלידה שחי כל חייו בכפר נידח של אנאלפביתים, לא פגש מעולם חירשים אחרים ולא נחשף לכלי התקשורת ההמונית המודרניים יהיה חסר שפה. אדם עיוור וחירש מלידה, שמוחזק כל חייו בבית הוריו ונמנע ממנו [חינוך מיוחד](https://he.m.wikipedia.org/wiki/%D7%97%D7%99%D7%A0%D7%95%D7%9A_%D7%9E%D7%99%D7%95%D7%97%D7%93) יהיה אדם חסר שפה.

# התיאוריות הלשוניות

# ניתן להגדיר את התיאוריות הלשוניות כחוקים הבסיסיים שהבלשנים קובעים לשפה להתבסס עליהם, והם העמודים שמרימים את עמודי הבנייה הגדולים של השפה , ותיאוריות אלו נבדלות בהתאם לנושאים השונים שמטפלים בכל אחת מהן ,ישנן תיאוריות עוסקות בבלשנות, תיאוריות עוסקות ברטוריקה ובדקדוק, ותיאוריות המתעיינות בשלבי ההגייה לילדים.

**חומסקי ו**[**בלשנות גנרטיבית**](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA_%D7%92%D7%A0%D7%A8%D7%98%D7%99%D7%91%D7%99%D7%AA)

**נועם חומסקי** הוא [בלשן](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA) [יהודי](https://he.wikipedia.org/wiki/%D7%99%D7%94%D7%95%D7%93%D7%99%D7%9D) [אמריקאי](https://he.wikipedia.org/wiki/%D7%90%D7%9E%D7%A8%D7%99%D7%A7%D7%90%D7%99). מייסד אסכולת ה[בלשנות הגנרטיבית](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA_%D7%92%D7%A0%D7%A8%D7%98%D7%99%D7%91%D7%99%D7%AA%22%20%5Co%20%22%D7%91%D7%9C%D7%A9%D7%A0%D7%95%D7%AA%20%D7%92%D7%A0%D7%A8%D7%98%D7%99%D7%91%D7%99%D7%AA), והוגה [היררכיית חומסקי](https://he.wikipedia.org/wiki/%D7%94%D7%94%D7%99%D7%A8%D7%A8%D7%9B%D7%99%D7%94_%D7%A9%D7%9C_%D7%97%D7%95%D7%9E%D7%A1%D7%A7%D7%99%22%20%5Co%20%22%D7%94%D7%94%D7%99%D7%A8%D7%A8%D7%9B%D7%99%D7%94%20%D7%A9%D7%9C%20%D7%97%D7%95%D7%9E%D7%A1%D7%A7%D7%99), שיטת מיון של [שפות פורמליות](https://he.wikipedia.org/wiki/%D7%A9%D7%A4%D7%94_%D7%A4%D7%95%D7%A8%D7%9E%D7%9C%D7%99%D7%AA%22%20%5Co%20%22%D7%A9%D7%A4%D7%94%20%D7%A4%D7%95%D7%A8%D7%9E%D7%9C%D7%99%D7%AA). הבלשנות הגנרטיבית נקראת לפעמים על שמו "בלשנות חומסקיאנית".

התאוריה של חומסקי שהיא תאוריית "ה[דקדוק האוניברסלי](https://he.wikipedia.org/wiki/%D7%93%D7%A7%D7%93%D7%95%D7%A7_%D7%90%D7%95%D7%A0%D7%99%D7%91%D7%A8%D7%A1%D7%9C%D7%99%22%20%5Co%20%22%D7%93%D7%A7%D7%93%D7%95%D7%A7%20%D7%90%D7%95%D7%A0%D7%99%D7%91%D7%A8%D7%A1%D7%9C%D7%99)"(דקדוק גנרטיבי או דקדוק יוצר, טוענת שכל בני האדם נולדים עמו, גרמה לירידה בחשיבות זרם ה[ביהביוריזם](https://he.wikipedia.org/wiki/%D7%91%D7%99%D7%94%D7%91%D7%99%D7%95%D7%A8%D7%99%D7%96%D7%9D%22%20%5Co%20%22%D7%91%D7%99%D7%94%D7%91%D7%99%D7%95%D7%A8%D7%99%D7%96%D7%9D) ב[פסיכולוגיה](https://he.wikipedia.org/wiki/%D7%A4%D7%A1%D7%99%D7%9B%D7%95%D7%9C%D7%95%D7%92%D7%99%D7%94%22%20%5Co%20%22%D7%A4%D7%A1%D7%99%D7%9B%D7%95%D7%9C%D7%95%D7%92%D7%99%D7%94), שטען כי האדם נולד עם נטייה לקבל חיזוקים כתוצאה מההיסטוריה האבולוציונית ומההיסטוריה האישית שלו, ורוכש את כל יכולותיו בלמידה, ולהגברת התמיכה במדעים ה[קוגניטיביים](https://he.wikipedia.org/wiki/%D7%A7%D7%95%D7%92%D7%A0%D7%99%D7%98%D7%99%D7%91%D7%99%22%20%5Co%20%22%D7%A7%D7%95%D7%92%D7%A0%D7%99%D7%98%D7%99%D7%91%D7%99).

ספרו של חומסקי " המבנה הלוגי של תורת הלשון " (שיצא בשנת [1955](https://he.wikipedia.org/wiki/1955)) הציג בו [דקדוק טרנספורמטיבי](https://he.wikipedia.org/w/index.php?title=%D7%93%D7%A7%D7%93%D7%95%D7%A7_%D7%98%D7%A8%D7%A0%D7%A1%D7%A4%D7%95%D7%A8%D7%9E%D7%98%D7%99%D7%91%D7%99&action=edit&redlink=1). על פי תאוריתו של חומסקי, מבעים (מילים, ביטויים ומשפטים) נגזרים ממבני שטח מופשטים, שנגזרים בעצמם ממבני עומק מופשטים (הבחנה חותכת זו בין מבני שטח למבני עומק נעדרת בגרסאות מודרניות של תאוריה זו). חוקי העברה, יחד עם חוקי [מבנה מבע](https://he.wikipedia.org/w/index.php?title=%D7%9E%D7%91%D7%A0%D7%94_%D7%9E%D7%91%D7%A2&action=edit&redlink=1" \o "מבנה מבע (הדף אינו קיים)) ושאר עקרונות מבניים, שולטים הן בייצור והן בפרשנות מבעים. בעזרת מערכת כללים [תחביריים](https://he.wikipedia.org/wiki/%D7%AA%D7%97%D7%91%D7%99%D7%A8%22%20%5Co%20%22%D7%AA%D7%97%D7%91%D7%99%D7%A8) מוגבלת ומערכת מונחים סופית, יכול אדם לייצר מספר אינסופי של מבעים שונים, לרבות מבעים שאיש לא ביטא בעבר. היכולת ליצור מבעים במבנים מסוג זה היא מוּלדת, חלק מה[מטען הגנטי](https://he.wikipedia.org/wiki/%D7%9E%D7%98%D7%A2%D7%9F_%D7%92%D7%A0%D7%98%D7%99%22%20%5Co%20%22%D7%9E%D7%98%D7%A2%D7%9F%20%D7%92%D7%A0%D7%98%D7%99) של בני אדם, והיא נקראת [דקדוק אוניברסלי](https://he.wikipedia.org/wiki/%D7%93%D7%A7%D7%93%D7%95%D7%A7_%D7%90%D7%95%D7%A0%D7%99%D7%91%D7%A8%D7%A1%D7%9C%D7%99%22%20%5Co%20%22%D7%93%D7%A7%D7%93%D7%95%D7%A7%20%D7%90%D7%95%D7%A0%D7%99%D7%91%D7%A8%D7%A1%D7%9C%D7%99). על פי רוב, אנו לא מודעים לעקרונות מבניים אלו, כפי שאיננו מודעים לרוב תכונותינו הביולוגיות והקוגניטיביות.

תאוריות עכשוויות של חומסקי (כמו תאוריית [התוכנית המינימליסטית](https://he.wikipedia.org/w/index.php?title=%D7%94%D7%AA%D7%95%D7%9B%D7%A0%D7%99%D7%AA_%D7%94%D7%9E%D7%99%D7%A0%D7%99%D7%9E%D7%9C%D7%99%D7%A1%D7%98%D7%99%D7%AA&action=edit&redlink=1" \o "התוכנית המינימליסטית (הדף אינו קיים))) טוענות בתוקף בזכות הדקדוק האוניברסלי. טענתו היא שהעקרונות התחביריים שביסוד השפה הם קבועים ומולדים, ושניתן לתאר את השוני בין שפות העולם על ידי מערכת פרמטרים במוח (למשל, [פרמטר הנושא הריק](https://he.wikipedia.org/w/index.php?title=%D7%A4%D7%A8%D7%9E%D7%98%D7%A8_%D7%94%D7%A0%D7%95%D7%A9%D7%90_%D7%94%D7%A8%D7%99%D7%A7&action=edit&redlink=1" \o "פרמטר הנושא הריק (הדף אינו קיים)), שמצביע על האפשרות ליצור משפט עם נושא ריק כב[עברית](https://he.wikipedia.org/wiki/%D7%A2%D7%91%D7%A8%D7%99%D7%AA%22%20%5Co%20%22%D7%A2%D7%91%D7%A8%D7%99%D7%AA) או [ספרדית](https://he.wikipedia.org/wiki/%D7%A1%D7%A4%D7%A8%D7%93%D7%99%D7%AA%22%20%5Co%20%22%D7%A1%D7%A4%D7%A8%D7%93%D7%99%D7%AA), או על חוסר האפשרות למשפט מסוג זה, כב[אנגלית](https://he.wikipedia.org/wiki/%D7%90%D7%A0%D7%92%D7%9C%D7%99%D7%AA%22%20%5Co%20%22%D7%90%D7%A0%D7%92%D7%9C%D7%99%D7%AA)), שמתוארים לרוב כמתגים בינאריים. מכאן המונח [עקרונות ופרמטרים](https://he.wikipedia.org/w/index.php?title=%D7%A2%D7%A7%D7%A8%D7%95%D7%A0%D7%95%D7%AA_%D7%95%D7%A4%D7%A8%D7%9E%D7%98%D7%A8%D7%99%D7%9D&action=edit&redlink=1" \o "עקרונות ופרמטרים (הדף אינו קיים)), שלרוב מוצמד לגישה זו. על פי טענות אלו, ילד שלומד שפה צריך רק לרכוש את הפריטים ה[לקסיקאליים](https://he.wikipedia.org/wiki/%D7%9C%D7%A7%D7%A1%D7%99%D7%A7%D7%95%D7%9F_%28%D7%91%D7%9C%D7%A9%D7%A0%D7%95%D7%AA%29%22%20%5Co%20%22%D7%9C%D7%A7%D7%A1%D7%99%D7%A7%D7%95%D7%9F%20%28%D7%91%D7%9C%D7%A9%D7%A0%D7%95%D7%AA%29) (מילים) ו[מורפמות](https://he.wikipedia.org/wiki/%D7%9E%D7%95%D7%A8%D7%A4%D7%9E%D7%94%22%20%5Co%20%22%D7%9E%D7%95%D7%A8%D7%A4%D7%9E%D7%94) (צורנים), ולקבוע את מערך הפרמטרים המתאים לשפתו, מה שיכול להיעשות בהתבסס על כמה דוגמאות מפתח בלבד.

הראיה העיקרית עליה מבוססת גישה זו היא הקצב המהיר שבו ילדים רוכשים שפה, והשלבים הדומים ב[רכישת שפה](https://he.wikipedia.org/wiki/%D7%A8%D7%9B%D7%99%D7%A9%D7%AA_%D7%A9%D7%A4%D7%94%22%20%5Co%20%22%D7%A8%D7%9B%D7%99%D7%A9%D7%AA%20%D7%A9%D7%A4%D7%94) שעוברים ילדים בכל העולם. נוספת לכך העובדה שילדים עושים סוגי שגיאות זהים בזמן שהם לומדים את שפתם הראשונה, בזמן ששגיאות אחרות, הנראות הגיוניות יותר, אינן מתרחשות לעולם (על פי חומסקי, עובדות אלו מאששות את הטענה כי מוחל כאן תהליך למידה כללי, ולא ייחודי לכל שפה).

לרעיונותיו של חומסקי הייתה השפעה רבה על חוקרים שבדקו את [התפתחות השפה](https://he.wikipedia.org/w/index.php?title=%D7%94%D7%AA%D7%A4%D7%AA%D7%97%D7%95%D7%AA_%D7%A9%D7%A4%D7%94&action=edit&redlink=1" \o "התפתחות שפה (הדף אינו קיים)) אצל ילדים, אך בתחילת שנות ה-80 החוקרים שעובדים בתחום זה אינם מקבלים את התאוריות של חומסקי באופן מלא. אלה מעדיפים לרוב תאוריות אחרות (אֶמרגנטיזם emergentist או קונקציוניזם connectionist), שמתבססות על תהליכי עיבוד כלליים במוח, כלומר מקבלות את ההנחה שהיכולת הלשונית היא מולדת, אך רואות ביכולת הזאת פן אחד של כושר העיבוד של המוח, בניגוד לחומסקי שסבור שהיכולת הלשונית היא ייחודית.

### הדקדוק הגנרטיבי

הגישה החומסקיאנית כלפי [תחביר](https://he.wikipedia.org/wiki/%D7%AA%D7%97%D7%91%D7%99%D7%A8%22%20%5Co%20%22%D7%AA%D7%97%D7%91%D7%99%D7%A8), שנקראת לרוב [דקדוק גנרטיבי](https://he.wikipedia.org/w/index.php?title=%D7%93%D7%A7%D7%93%D7%95%D7%A7_%D7%92%D7%A0%D7%A8%D7%98%D7%99%D7%91%D7%99&action=edit&redlink=1" \o "דקדוק גנרטיבי (הדף אינו קיים)), למרות היותה פופולרית למדי, נתקלה בביקורת מצד רבים, במיוחד מצד בלשנים שעובדים מחוץ ל[ארצות הברית](https://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA%22%20%5Co%20%22%D7%90%D7%A8%D7%A6%D7%95%D7%AA%20%D7%94%D7%91%D7%A8%D7%99%D7%AA). הניתוח התחבירי החומסקיאני הוא לרוב מופשט מאוד, ומתבסס על מחקר קפדני של קו הגבול בין מבנים תחביריים ובלתי תחביריים בשפה. שיפוטים תחביריים ממין זה דורשים הכרה מעמיקה של השפה, ולכן, מסיבות מעשיות, בלשנים אלה מתמקדים לרוב ב[שפת האם](https://he.wikipedia.org/wiki/%D7%A9%D7%A4%D7%AA_%D7%90%D7%9D%22%20%5Co%20%22%D7%A9%D7%A4%D7%AA%20%D7%90%D7%9D) שלהם, או בשפות שהם שולטים בהן היטב, לרוב [אנגלית](https://he.wikipedia.org/wiki/%D7%90%D7%A0%D7%92%D7%9C%D7%99%D7%AA%22%20%5Co%20%22%D7%90%D7%A0%D7%92%D7%9C%D7%99%D7%AA), [צרפתית](https://he.wikipedia.org/wiki/%D7%A6%D7%A8%D7%A4%D7%AA%D7%99%D7%AA), [גרמנית](https://he.wikipedia.org/wiki/%D7%92%D7%A8%D7%9E%D7%A0%D7%99%D7%AA), [איטלקית](https://he.wikipedia.org/wiki/%D7%90%D7%99%D7%98%D7%9C%D7%A7%D7%99%D7%AA), [הולנדית](https://he.wikipedia.org/wiki/%D7%94%D7%95%D7%9C%D7%A0%D7%93%D7%99%D7%AA), [יפנית](https://he.wikipedia.org/wiki/%D7%99%D7%A4%D7%A0%D7%99%D7%AA) או אחד מהניבים ה[סיניים](https://he.wikipedia.org/wiki/%D7%A9%D7%A4%D7%95%D7%AA_%D7%A1%D7%99%D7%A0%D7%99%D7%95%D7%AA%22%20%5Co%20%22%D7%A9%D7%A4%D7%95%D7%AA%20%D7%A1%D7%99%D7%A0%D7%99%D7%95%D7%AA). גם [עברית ישראלית](https://he.wikipedia.org/wiki/%D7%A2%D7%91%D7%A8%D7%99%D7%AA_%D7%99%D7%A9%D7%A8%D7%90%D7%9C%D7%99%D7%AA%22%20%5Co%20%22%D7%A2%D7%91%D7%A8%D7%99%D7%AA%20%D7%99%D7%A9%D7%A8%D7%90%D7%9C%D7%99%D7%AA) נחקרה לא מעט, כיוון שכמה מתלמידיו החשובים של חומסקי הם ישראלים. לפעמים ניתוח דקדוק גנרטיבי אינו ישים לגמרי כאשר מדובר בשפות שטרם נחקרו, ושינויים רבים בענף זה התרחשו בשל עלייה במספר השפות הנחקרות. עם זאת, הטענות בדבר האוניברסליות של הדקדוק נתמכות עתה יותר מבעבר; לדוגמה, הצעתו של קיין בשנות ה-90, שכל השפות נשלטות על ידי סדר מילים של סובייקט-פועל-אובייקט (נושא-נשוא-מושא), הייתה נראית בלתי סבירה בשנות השישים.

אחת מהסיבות העיקריות שעומדת מאחורי גישה אלטרנטיבית, [הגישה הפונקציונלית-טיפולוגית](https://he.wikipedia.org/w/index.php?title=%D7%94%D7%92%D7%99%D7%A9%D7%94_%D7%94%D7%A4%D7%95%D7%A0%D7%A7%D7%A6%D7%99%D7%95%D7%A0%D7%9C%D7%99%D7%AA-%D7%98%D7%99%D7%A4%D7%95%D7%9C%D7%95%D7%92%D7%99%D7%AA&action=edit&redlink=1" \o "הגישה הפונקציונלית-טיפולוגית (הדף אינו קיים)) או [טיפולוגיה בלשנית](https://he.wikipedia.org/w/index.php?title=%D7%98%D7%99%D7%A4%D7%95%D7%9C%D7%95%D7%92%D7%99%D7%94_%D7%91%D7%9C%D7%A9%D7%A0%D7%99%D7%AA&action=edit&redlink=1) (לרוב מיוחסת ל[ג'וזף גרינברג](https://he.wikipedia.org/w/index.php?title=%D7%92%27%D7%95%D7%96%D7%A3_%D7%92%D7%A8%D7%99%D7%A0%D7%91%D7%A8%D7%92&action=edit&redlink=1" \o "ג'וזף גרינברג (הדף אינו קיים))), היא לבסס היפותזות בדבר אוניברסלים לשוניים על טווח לשונות רחב ככל האפשר, מיון הוואריאציות שמופיעות בשפות אלה ויצירת תאוריות המתבססות על תוצאות מיונים אלו. הגישה החומסקיאנית נסמכת יותר מדי על הידע של דוברים ילידים מכדי שתוכל לעקוב אחר מתודה זו, אף על פי שעם הזמן היא יושמה על מגוון שפות רחב.

# ההיררכיה של חומסקי

 

 *איור גרפי של קבוצות השפות הכלולות בהיררכיית חומסקי*

ההיררכיה של חומסקי, היא מיון משפחות של [דקדוקים](https://he.wikipedia.org/wiki/%D7%93%D7%A7%D7%93%D7%95%D7%A7%22%20%5Co%20%22%D7%93%D7%A7%D7%93%D7%95%D7%A7) על פי כללי השכתוב שהם מתירים. ההיררכיה נקראת על שם [נועם חומסקי](https://he.wikipedia.org/wiki/%D7%A0%D7%95%D7%A2%D7%9D_%D7%97%D7%95%D7%9E%D7%A1%D7%A7%D7%99%22%20%5Co%20%22%D7%A0%D7%95%D7%A2%D7%9D%20%D7%97%D7%95%D7%9E%D7%A1%D7%A7%D7%99), שהיה הראשון אשר ניסה למיין משפחות דקדוקים לפי כוחם היחסי.

ההיררכיה שחומסקי הציע מסווגת [דקדוקים פורמליים](https://he.wikipedia.org/wiki/%D7%93%D7%A7%D7%93%D7%95%D7%A7_%D7%A4%D7%95%D7%A8%D7%9E%D7%9C%D7%99%22%20%5Co%20%22%D7%93%D7%A7%D7%93%D7%95%D7%A7%20%D7%A4%D7%95%D7%A8%D7%9E%D7%9C%D7%99) לקבוצות שונות על פי כוח הבעה עולה. כלומר, כל קבוצה עוקבת יכולה ליצור מערך רחב יותר של שפות פורמליות מזו שקדמה לה. לטענתו של חומסקי, מודליזציה של הבטים מסוימים בשפה טבעית דורשת דקדוק פורמלי מורכב יותר (כפי שהוא נמדד בהיררכיית חומסקי) מאשר מודליזציה של שפות אחרות. לדוגמה, בזמן ש[שפה רגולרית](https://he.wikipedia.org/wiki/%D7%A9%D7%A4%D7%94_%D7%A8%D7%92%D7%95%D7%9C%D7%A8%D7%99%D7%AA%22%20%5Co%20%22%D7%A9%D7%A4%D7%94%20%D7%A8%D7%92%D7%95%D7%9C%D7%A8%D7%99%D7%AA) חזקה מספיק לתאר [מורפולוגיה](https://he.wikipedia.org/wiki/%D7%9E%D7%95%D7%A8%D7%A4%D7%95%D7%9C%D7%95%D7%92%D7%99%D7%94_%28%D7%91%D7%9C%D7%A9%D7%A0%D7%95%D7%AA%29%22%20%5Co%20%22%D7%9E%D7%95%D7%A8%D7%A4%D7%95%D7%9C%D7%95%D7%92%D7%99%D7%94%20%28%D7%91%D7%9C%D7%A9%D7%A0%D7%95%D7%AA%29) אנגלית, היא אינה חזקה מספיק כדי לתאר תחביר אנגלי. בנוסף להיותה רלוונטית לבלשנות, יש להיררכיית חומסקי שימוש ב[מדעי המחשב](https://he.wikipedia.org/wiki/%D7%9E%D7%93%D7%A2%D7%99_%D7%94%D7%9E%D7%97%D7%A9%D7%91%22%20%5Co%20%22%D7%9E%D7%93%D7%A2%D7%99%20%D7%94%D7%9E%D7%97%D7%A9%D7%91), ויש לה קשרים חשובים גם ל[תורת האוטומטים](https://he.wikipedia.org/wiki/%D7%AA%D7%95%D7%A8%D7%AA_%D7%94%D7%90%D7%95%D7%98%D7%95%D7%9E%D7%98%D7%99%D7%9D%22%20%5Co%20%22%D7%AA%D7%95%D7%A8%D7%AA%20%D7%94%D7%90%D7%95%D7%98%D7%95%D7%9E%D7%98%D7%99%D7%9D).

**ההנחות שחומסקי הניח**

## חומסקי הניח את ההנחות הבאות, לחלקן סיפק [הוכחות](https://he.wikipedia.org/wiki/%D7%94%D7%95%D7%9B%D7%97%D7%94%22%20%5Co%20%22%D7%94%D7%95%D7%9B%D7%97%D7%94) [לוגיות](https://he.wikipedia.org/wiki/%D7%9C%D7%95%D7%92%D7%99%D7%A7%D7%94):

1. [שפה טבעית](https://he.wikipedia.org/wiki/%D7%A9%D7%A4%D7%94_%D7%98%D7%91%D7%A2%D7%99%D7%AA) כוללת אין-סוף משפטים (ההוכחה: על כל משפט בשפה, אפשר למצוא משפט מורכב יותר שנגזר ממנו, למשל: "דני אכל תפוח" , "רינה אמרה שדני אכל תפוח" , "יוסי אמר שרינה אמרה שדני אכל תפוח").
2. משפט בשפה חייב להיות בנוי כהלכה מבחינה דקדוקית (למשל, המשפט: "דני אכלתם תפוח" אינו משפט בעברית, כיוון שאינו בנוי על פי כללי הדקדוק בעברית).
3. כל דובר ילידי של שפה נתונה יודע באופן אינטואיטיבי להבחין בין משפטים בנויים היטב לבין משפטים פגומים (כל דובר ילידי של עברית יסכים ש"דני אכלתם תפוח" אינו משפט בעברית, ואילו "דני אכל תפוח" הוא משפט תקין בעברית, אף אם אינו יודע להסביר מדוע).
4. משתי ההנחות הקודמות נובע שבבסיס כל שפה עומדים כללים. כלומר, השפה אינה רשימה של משפטים, אלא מערכת של כללים המחוללים (generate) משפטים. הכללים הם [רקורסיביים](https://he.wikipedia.org/wiki/%D7%A8%D7%A7%D7%95%D7%A8%D7%A1%D7%99%D7%94%22%20%5Co%20%22%D7%A8%D7%A7%D7%95%D7%A8%D7%A1%D7%99%D7%94), כלומר אפשר להפעיל אותם על התוצרים שלהם עצמם.
5. הזמן הקצר שבו רוכש ילד את שפת אמו (ילדים בריאים בני 4 יכולים לשוחח כמעט כמו מבוגרים) מעיד על כך שהתשתית הלשונית היא מולדת. כלומר חלק מכללי השפה טבועים במוח מלידה.
6. כיוון שכל ילד יכול לרכוש כל שפה (ואף יותר משפה אחת), וכיוון שכללי השפה מולדים (לפחות בחלקם), חייב להיות "[דקדוק אוניברסלי](https://he.wikipedia.org/wiki/%D7%93%D7%A7%D7%93%D7%95%D7%A7_%D7%90%D7%95%D7%A0%D7%99%D7%91%D7%A8%D7%A1%D7%9C%D7%99%22%20%5Co%20%22%D7%93%D7%A7%D7%93%D7%95%D7%A7%20%D7%90%D7%95%D7%A0%D7%99%D7%91%D7%A8%D7%A1%D7%9C%D7%99)" (Universal Grammar) שעומד בבסיסה של כל שפה טבעית באשר היא.

מטרתו של הבלשן, לדעת חומסקי, היא לחשוף את כללי הדקדוק האוניברסלי בשיטת של [הנדסה הפוכה](https://he.wikipedia.org/wiki/%D7%94%D7%A0%D7%93%D7%A1%D7%94_%D7%94%D7%A4%D7%95%D7%9B%D7%94%22%20%5Co%20%22%D7%94%D7%A0%D7%93%D7%A1%D7%94%20%D7%94%D7%A4%D7%95%D7%9B%D7%94) (Reverse engineering). מתוך בחינה של משפטים דקדוקיים ולא-דקדוקיים וההבדלים ביניהם יש להפיק מודל שמתאר את כללי השפה, ודרכם את הכללים של הדקדוק האוניברסלי.

התאוריה הגנרטיבית הפכה למוכרת ומשפיעה גם בתחומים לא בלשניים, וחלק מהעקרונות המוקדמים שלה לגבי ניתוח מבני של שפה מילאו תפקיד מרכזי בהתפתחות המוקדמת של מדעי המחשב, בשנות ה-50 וה-60.

הגרסה המוקדמת ביותר של התאוריה הדקדוקית של חומסקי נקראה התאוריה הגנרטיבית-טרנספורמטיבית (גנרטיבי - יוצר; טרנספורמטיבי - משתנה/מתגלגל). על פי הגרסה הזאת, משפטים בשפה נוצרים בשני שלבים: תחילה מופעלים "כללי גזירה" - כללים המכתיבים מבנה תחבירי בסיסי, המכונה גם "מבנה עומק", ואחר כך "טרנספורמציות" - כללים הקובעים את "מבנה השטח", צורתו הסופית של המשפט. כך, למשל, למשפטים פעילים וסבילים ("דני אכל את התפוח" לעומת: "התפוח נאכל על ידי דני") יש מבנה עומק זהה, אולם המשפט הסביל עובר טרנספורמציה שאינה חלה על המשפט הפעיל.

בתחילה בשנות ה-80 השתנתה התאוריה מכמה בחינות, עקב פיתוח ענף שלה המכונה תאוריית "[חלישה וכבילה](https://he.wikipedia.org/w/index.php?title=%D7%97%D7%9C%D7%99%D7%A9%D7%94_%D7%95%D7%9B%D7%91%D7%99%D7%9C%D7%94&action=edit&redlink=1" \o "חלישה וכבילה (הדף אינו קיים))" (Government and Binding או בקיצור GB). שני שינויים מרכזיים בגרסה החדשה הם:

* תאוריית [X-bar](https://he.wikipedia.org/w/index.php?title=X-bar&action=edit&redlink=1): קביעת מבנה אחיד לכללי הגזירה. במקום רשימה שרירותית של כללים, הוצע עיקרון אחד שעומד בבסיס כל חוקי הגזירה.
* הוצאת כללי הטרנספורמציה מהתאוריה, וקביעה כי כל אלמנט במשפט הבסיסי יכול לנוע, אלא שיש חוקים המגבילים את התנועה או מעודדים אותה. לדוגמה: מהמשפט הבסיסי "דני אכל את הבננה של רינה" אפשר לגזור את המשפט "את הבננה של רינה דני אכל" באמצעות תנועה של האלמנט "את הבננה של רינה" לראש המשפט לצורך הדגשה (topicalization). לעומת זאת אי אפשר לגזור את המשפט "של רינה דני אכל את הבננה" כיוון שיש דבר-מה החוסם את תנועת האלמנט "של רינה" לראש המשפט. במקרה זה, העובדה שהאלמנט "של רינה" כבר נמצא בתוך אלמנט אחר "את הבננה של רינה" מגבילה את התנועה שלו.

בתחילת שנות ה-90 חשו בלשנים רבים בצורך בבחינה מחדש של חלק מהנחות היסוד של התאוריות שהתפתחו החל משנות ה-50, ונולדה גישה חדשה הנקראת הפרוגרמה המינימליסטית (או המינימלית), השואפת לצמצם עד למינימום את מספר העקרונות והכללים שמהם נגזר התחביר של כל השפות האנושיות.

מהתאוריה התחבירית של חומסקי התפצלו במשך השנים תאוריות רבות נוספות. בין הבולטות שבהן, HPSG (ראשי תיבות של Head-driven Phrase-Structure Grammar) ו-[LFG](https://he.wikipedia.org/wiki/%D7%93%D7%A7%D7%93%D7%95%D7%A7_%D7%9C%D7%A7%D7%A1%D7%99%D7%A7%D7%9C%D7%99_%D7%A4%D7%95%D7%A0%D7%A7%D7%A6%D7%99%D7%95%D7%A0%D7%9C%D7%99%22%20%5Co%20%22%D7%93%D7%A7%D7%93%D7%95%D7%A7%20%D7%9C%D7%A7%D7%A1%D7%99%D7%A7%D7%9C%D7%99%20%D7%A4%D7%95%D7%A0%D7%A7%D7%A6%D7%99%D7%95%D7%A0%D7%9C%D7%99) (ראשי תיבות של Lexical Functional Grammar). גם תאוריות אלו נחשבות סוגים של בלשנות גנרטיבית.

אף על פי שפריצת הדרך של חומסקי הייתה בתחום התחביר, הבלשנות הגנרטיבית אינה מוגבלת לתחום זה. הבלשנות הגנרטיבית כוללת מערכות תאורטיות מפותחות בתחום הסמנטיקה, הפונולוגיה והמורפולוגיה, הנתפסות כיחידות עצמאיות בתוך מערכת מודולרית, שבה כל מערכת פועלת באופן עצמאי אך מוגבלת על ידי הממשקים בינה לבין המערכות האחרות.

## עקרונות התאוריה הגנרטיבית-טרנספורמטיבית

התאוריה הגנרטיבית-טרנספורמטיבית נבנתה על בסיס מה שהיה ידוע מהתאוריה שקדמה לה ([סטרוקטורליזם](https://he.wikipedia.org/wiki/%D7%A1%D7%98%D7%A8%D7%95%D7%A7%D7%98%D7%95%D7%A8%D7%9C%D7%99%D7%96%D7%9D%22%20%5Co%20%22%D7%A1%D7%98%D7%A8%D7%95%D7%A7%D7%98%D7%95%D7%A8%D7%9C%D7%99%D7%96%D7%9D)), והיא מתבססת על מספר עקרונות:

* עקרון הפרודוקטיביות

על פי עיקרון זה, המערכת של השפה היא מערכת המבוססת על מספר קטן של רכיבים, אשר מהם אפשר ליצור משפטים. לכל אדם יש יכולת פרודוקטיבית ליצור שפה ממספר קטן של רכיבים. התאוריה הגנרטיבית-טרנספורמטיבית יוצאת מנקודת הנחה שילד נולד עם היכולת ליצור שפה, ויכולת זו מתפתחת כבר משלב מוקדם של החיים, ומגיעה לשיאה בערך בגיל חמש, וכך שוללת את התאוריה שלומדים שפה רק על ידי חיקוי ([ביהביוריזם](https://he.wikipedia.org/wiki/%D7%91%D7%99%D7%94%D7%91%D7%99%D7%95%D7%A8%D7%99%D7%96%D7%9D%22%20%5Co%20%22%D7%91%D7%99%D7%94%D7%91%D7%99%D7%95%D7%A8%D7%99%D7%96%D7%9D)).

* כשירות מול ביצוע

כשירות היא הידע של דובר בשפה נתונה, היכולת הלשונית שלו. ביצוע הוא השימוש ביכולת זו בשפה, בדיבור או בכתב, ההתנהגות הלשונית שלו. נוטים להקביל את הכשירות והביצוע למושגים מהבלשנות המבנית ([סטרוקטורליזם](https://he.wikipedia.org/wiki/%D7%A1%D7%98%D7%A8%D7%95%D7%A7%D7%98%D7%95%D7%A8%D7%9C%D7%99%D7%96%D7%9D%22%20%5Co%20%22%D7%A1%D7%98%D7%A8%D7%95%D7%A7%D7%98%D7%95%D7%A8%D7%9C%D7%99%D7%96%D7%9D)), ה-[לאנג](https://he.wikipedia.org/wiki/%D7%A4%D7%A8%D7%93%D7%99%D7%A0%D7%9F_%D7%93%D7%94_%D7%A1%D7%95%D7%A1%D7%99%D7%A8%22%20%5Cl%20%22%D7%9E%D7%95%D7%A9%D7%92%D7%99_%D7%99%D7%A1%D7%95%D7%93_%D7%A9%D7%9C_%D7%93%D7%94_%D7%A1%D7%95%D7%A1%D7%99%D7%A8%22%20%5Co%20%22%D7%A4%D7%A8%D7%93%D7%99%D7%A0%D7%9F%20%D7%93%D7%94%20%D7%A1%D7%95%D7%A1%D7%99%D7%A8) וה-[פארול](https://he.wikipedia.org/wiki/%D7%A4%D7%90%D7%A8%D7%95%D7%9C%22%20%5Co%20%22%D7%A4%D7%90%D7%A8%D7%95%D7%9C). הבחנה זו חשובה, כיוון שהעיסוק הלשוני בדרך כלל לא התעסק בביצוע, אלא יותר במה שאמור להיות ולא מה שקורה בפועל. כלומר, גם אם התיאור הלשוני עוסק בעיקר בידע, הוא עדיין אמור להתעסק גם בביצוע. לדוגמה, ילד שאומר "מתי ננסע?", שעל פי ה[דקדוק](https://he.wikipedia.org/wiki/%D7%93%D7%A7%D7%93%D7%95%D7%A7%22%20%5Co%20%22%D7%93%D7%A7%D7%93%D7%95%D7%A7) הנורמטיבי הוא ביצוע שאינו תקין, ולמרות זאת הביצוע מוכיח כשירות תקינה, מכיוון שהילד מקיש מנטיית גזרת השלמים.

* אוניברסליות

עקרון האוניברסליות טוען שיש תכונות לשוניות המשותפות לכל השפות. מגמה משותפת לשפות רבות. עיקרון זה חשוב כי בהתעסקות המסורתית נהגו לתאר כל שפה או [משפחת שפות](https://he.wikipedia.org/wiki/%D7%9E%D7%A9%D7%A4%D7%97%D7%AA_%D7%A9%D7%A4%D7%95%D7%AA%22%20%5Co%20%22%D7%9E%D7%A9%D7%A4%D7%97%D7%AA%20%D7%A9%D7%A4%D7%95%D7%AA) בנפרד. בהינתן עקרון האוניברסליות, המחקר יכול לעסוק בשפה אחת תוך עיון בשפות נוספות.

* האוטונומיה של ה[תחביר](https://he.wikipedia.org/wiki/%D7%AA%D7%97%D7%91%D7%99%D7%A8%22%20%5Co%20%22%D7%AA%D7%97%D7%91%D7%99%D7%A8)

התאוריה רואה את התחביר כמרכז הניתוח. אם בגישות המסורתיות התבוננו יותר במילים, ובגישה המבנית בצירופי מילים, הרי שבתאוריה הגנרטיבית-טרנספורמטיבית המשפט הוא המוקד.

## תאוריית "חלישה וכבילה"

בתחילת שנות ה-80, התפתחה גרסה חדשה של הדקדוק הגנרטיבי שגרסתה המגובשת הראשונה הופיעה בספרו של חומסקי Lectures on Government and Binding. במקום להניח מגוון רחב של כללי טרנספורמציה שכל אחד מהם ספציפי לסוג אחד של מבנה תחבירי, צומצמו האפשרויות לפעולה אחת בלבד: תנועה. אופרציית התנועה מאפשרת להזיז רכיב תחבירי לעמדה גבוהה יותר בעץ (כלומר, במבנה ההיררכי של המשפט), וגוזרת מבנים שונים לחלוטין כמו משפטים סבילים ומשפטי שאלה.

מבנה העץ גם הוא שינוי מפליג: [תאוריית X-bar](https://he.wikipedia.org/w/index.php?title=%D7%AA%D7%90%D7%95%D7%A8%D7%99%D7%99%D7%AA_X-bar&action=edit&redlink=1" \o "תאוריית X-bar (הדף אינו קיים)), המהווה מרכיב מרכזי ב-GB, מניחה שכל סוגי הצירופים הם בעלי מבנה זהה, שמציית לכללים פשוטים אך מחמירים. במקום כללי יצירה ספציפיים לכל סוג של צירוף, ישנה רק סכמה כללית אחת המגדירה מהו מבנה אפשרי, בלי להבחין בין קטגוריות שונות (שם, פועל וכדומה).

ההכללות הללו לגבי מבנה העץ ואופרציית התנועה באו במחיר של ייצור-יתר: ללא מגבלות נוספות, יתקבלו אינסוף מבנים שאינם מייצגים משפטים אפשריים. תאוריית GB הוסיפה מספר מודולים המתפקדים כפילטרים, ה"מסננים" מבנים ומצמצמים את מספר האפשרויות שהדקדוק מייצר. בין הפילטרים העיקריים: פילטר ה[יחסה](https://he.wikipedia.org/wiki/%D7%99%D7%97%D7%A1%D7%94%22%20%5Co%20%22%D7%99%D7%97%D7%A1%D7%94) (המגדיר תנאים לשימוש בצירופים שמניים), העקרון התמטי (המתאר את המגבלות על סוג ומספר הארגומנטים שכל פועל מאפשר), ועקרונות הכבילה (המגדירים את אפשרות השימוש בסוגים שונים של צירופים שמניים, כמו כינויי גוף, כינויים חוזרים, ועוד). בנוסף לכך, פותחו תאוריות רבות לגבי מגבלות על אופרציית התנועה, בניסיון להראות שכל סוגי התנועה בשפות אנושיות מצייתים למספר קטן מאוד של מגבלות.

## הפרוגרמה המינימליסטית

בתחילת שנות ה-90 חל מהפך נוסף בדקדוק הגנרטיבי. בלשנים רבים חשו שלמרות ההישגים הנכבדים של תאוריית GB, ושפע העובדות שהיא הצליחה לתאר ולהסביר, יש צורך לשקול מחדש כמה מהנחות היסוד. בפרט, נראה היה שהתאוריה הפכה למסובכת מדי ועמוסה בהגדרות ובהנחות שחלקן חופפות זו את זו. תוכנית המחקר החדשה והשאפתנית שהוצגה על ידי חומסקי בסדרת מאמרים בתחילת שנות ה-90 הייתה לשקול מחדש אחת לאחת את כל ההנחות של התאוריה התחבירית, מתוך מטרה להגיע למערכת תאורטית שמתבססת רק על ההנחות והמושגים ההכרחיים ביותר, שבלעדיהם לא ניתן לתאר את מהותה הבסיסית של השפה האנושית.

הפרוגרמה המינימלית בשנותיה הראשונות לא הייתה תאוריה של ממש, אלא "הצהרת כוונות" ותחילתה של תוכנית מחקר. במשך השנים שחלפו מאז מאמרו הראשון של חומסקי בנושא, עברה התאוריה התחבירית שינויים רבים. להלן כמה מהרעיונות המרכזיים שחזרו בכל הגלגולים של הגישה המינימליסטית:

* המערכת החישובית: המערכת המחוללת (מייצרת) משפטים נקראת "המערכת החישובית", והיא פועלת באופן מכני לחלוטין; כל הפעולות בבניית משפט הן חלק מ[אלגוריתם](https://he.wikipedia.org/wiki/%D7%90%D7%9C%D7%92%D7%95%D7%A8%D7%99%D7%AA%D7%9D%22%20%5Co%20%22%D7%90%D7%9C%D7%92%D7%95%D7%A8%D7%99%D7%AA%D7%9D) שבסופו אמור לייצר משפט תקין בשפה.
* ממשקים: המערכת החישובית חייבת לציית למגבלות הנובעות מדרישות המערכות האחרות שיש לתחביר ממשק איתן. למשל, מערכת ההיסק והמשמעות, מערכת ההגייה, וכדומה.
* חסכוניות: פעולות במערכת החישובית, ובפרט שימוש באופרציית התנועה, חייבות להיות החסכוניות ביותר שאפשר. למשל, תנועה של רכיב למרחק קצר עדיפה על-פני תנועה למרחק ארוך.
* בדיקת תכוניות: הכח שמניע את המערכת החישובית הוא הצורך לבדוק תכוניות דקדוקיות. למשל, תכוניות מין ומספר על הפועל חייבות להתאים לאלה של הנושא, והתאם זה אפשרי רק במגבלות מבניות מסוימות, כך שתיתכן תנועה שמטרתה ליצור מבנה שמאפשר את בדיקת תכוניות ההתאם. תכוניות שלא נבדקו יגרמו לחישוב "להתרסק", כלומר, יתקבל משפט בלתי תקין.

לא כל הבלשנים הגנרטיביים מסכימים עם עקרונות הפרוגרמה המינימלית. עם זאת, אין ספק שהניסיון לצמצם את כל המערכת התחבירית לכדי אלגוריתם יחיד בעל מספר קטן ביותר של כללים מוביל לתובנות ולתגליות חדשות ומרתקות לגבי מנגנון השפה האנושי.

**תאורית הדקדוק הלקסיקלי-הפונקציונלי LFG**

תאורית ה-LFG שייכת לאסכולת [בלשנות גנרטיבית](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA_%D7%92%D7%A0%D7%A8%D7%98%D7%99%D7%91%D7%99%D7%AA%22%20%5Co%20%22%D7%91%D7%9C%D7%A9%D7%A0%D7%95%D7%AA%20%D7%92%D7%A0%D7%A8%D7%98%D7%99%D7%91%D7%99%D7%AA). הגרסה הראשונה לתאוריה פותחה ב[שנות ה-70 של המאה ה-20](https://he.wikipedia.org/wiki/%D7%A9%D7%A0%D7%95%D7%AA_%D7%94-70_%D7%A9%D7%9C_%D7%94%D7%9E%D7%90%D7%94_%D7%94-20%22%20%5Co%20%22%D7%A9%D7%A0%D7%95%D7%AA%20%D7%94-70%20%D7%A9%D7%9C%20%D7%94%D7%9E%D7%90%D7%94%20%D7%94-20) על ידי [ג'ואן ברזנן](https://he.wikipedia.org/w/index.php?title=%D7%92%27%D7%95%D7%90%D7%9F_%D7%91%D7%A8%D7%96%D7%A0%D7%9F&action=edit&redlink=1" \o "ג'ואן ברזנן (הדף אינו קיים)) ו[רונלד קפלן](https://he.wikipedia.org/w/index.php?title=%D7%A8%D7%95%D7%A0%D7%9C%D7%93_%D7%A7%D7%A4%D7%9C%D7%9F&action=edit&redlink=1) כתגובה למה שהם ראו כחולשות של הבלשנות הטרנספורמטיבית. במהלך השנים חלו התפתחויות רבות ב-LFG, והיא ממשיכה לשמש אלטרנטיבה לתאוריות טרנספורמטיביות חדשות יותר, כגון תאוריית ה-GB והפרוגרמה המינימליסטית.

המחקר ב-LFG מתמקד בראש ובראשונה ב[תחביר](https://he.wikipedia.org/wiki/%D7%AA%D7%97%D7%91%D7%99%D7%A8%22%20%5Co%20%22%D7%AA%D7%97%D7%91%D7%99%D7%A8) וביחסיו ל[מורפולוגיה](https://he.wikipedia.org/wiki/%D7%9E%D7%95%D7%A8%D7%A4%D7%95%D7%9C%D7%95%D7%92%D7%99%D7%94_%28%D7%91%D7%9C%D7%A9%D7%A0%D7%95%D7%AA%29%22%20%5Co%20%22%D7%9E%D7%95%D7%A8%D7%A4%D7%95%D7%9C%D7%95%D7%92%D7%99%D7%94%20%28%D7%91%D7%9C%D7%A9%D7%A0%D7%95%D7%AA%29) ול[סמנטיקה](https://he.wikipedia.org/wiki/%D7%A1%D7%9E%D7%A0%D7%98%D7%99%D7%A7%D7%94%22%20%5Co%20%22%D7%A1%D7%9E%D7%A0%D7%98%D7%99%D7%A7%D7%94). עד כה נערכו רק מחקרים מועטים ב[פונולוגיה](https://he.wikipedia.org/wiki/%D7%A4%D7%95%D7%A0%D7%95%D7%9C%D7%95%D7%92%D7%99%D7%94%22%20%5Co%20%22%D7%A4%D7%95%D7%A0%D7%95%D7%9C%D7%95%D7%92%D7%99%D7%94) במסגרת LFG, אולם לאחרונה מתקיים מחקר רב בשילוב של [תאוריית האופטימליות](https://he.wikipedia.org/wiki/%D7%AA%D7%90%D7%95%D7%A8%D7%99%D7%99%D7%AA_%D7%94%D7%90%D7%95%D7%A4%D7%98%D7%99%D7%9E%D7%9C%D7%99%D7%95%D7%AA%22%20%5Co%20%22%D7%AA%D7%90%D7%95%D7%A8%D7%99%D7%99%D7%AA%20%D7%94%D7%90%D7%95%D7%A4%D7%98%D7%99%D7%9E%D7%9C%D7%99%D7%95%D7%AA) עם LFG.

לפי LFG, השפה מורכבת מממדים שונים של יחסים, כאשר כל ממד מיוצג ממבנה שונה, עם חוקים משלו, מושגים משלו וצורה משלו. שני המבנים העיקריים שדנים בהם במחקר ב-LFG הם:

* הייצוג של פונקציות (תפקידים) תחביריים (מבנה פונקציונלי או f-structure)
* המבנה של המרכיבים התחביריים (מבנה המרכיבים או c-structure)

למשל, במשפט "האוגר אוכל פלאפל", הניתוח לפי מבנה המרכיבים הוא שהמשפט מורכב משני חלקים -- צירוף שמני (צש) וצירוף פועלי (צפ) -- וה-צפ מורכב מפועל (פ) ו-צש נוסף. בתחתית המבנה ישנן המילים מהן מורכב המשפט. מצד שני, לפי המבנה הפונקציונלי המשפט מורכב מאלמנטים פונקציונליים: נושא, פרדיקאט, זמן, ומושא.

ישנם רבדים נוספים שממלאים תפקיד במחקרים מסוימים ב-LFG, כגון:

* מבנה הארגומנטים (a-structure)
* מבנה סמנטי (s-structure)
* מבנה אינפורמציה(i-structure)
* מבנה מורפולוגי (m-structure)
* מבנה פונולוגי (p-structure)

גישת LFG שימושית במיוחד כשמדובר בשפות לא-מבניות (non-configurational languages), שבהן היחס בין מבנה לפונקציה הוא עקיף יותר מאשר בשפות כמו אנגלית ועברית, ואינו מתבטא בהכרח בסדר המילים במשפט; מסיבה זאת, חוקרי LFG רואים בה מועמד סביר יותר למודל אוניברסלי של השפה האנושית.

אפיון אחר של LFG הוא הדגש על תהליכים לקסיקליים: פעולות הכוללות שינוי במערכת התפקידים התחביריים, כגון הסביל (פועל פסיבי), נחשבות לקסיקליות ולא תחביריות. כלומר, הפועל הסביל נרשם בלקסיקון כמילה נפרדת עם מיפוי שונה של הארגומנטים לתחביר. רעיונות מרכזיים מתפיסת הלקסיקון של LFG הפכו במהלך הזמן למקובלים גם על חלק גדו ההיררכייה של חומסקי היא ל מהחוקרים במסגרות חומסקיאניות.

על ידי הנחת פעולות פרודוקטיביות בלקסיקון והפרדת תפקיד ממבנה מצליח LFG לתאר דפוסים תחביריים בלי להיעזר בטרנספורמציות. למשל, במשפט "מה אתה רואה?", גישות טרנספורמטיביות יוצרות מבנה מופשט שבו המילה "מה" מופיעה לאחר הפועל, מכיוון שזהו המיקום הרגיל למושא, ומבנה השטח נגזר ממבנה מופשט זה על ידי הזזת המושא לעמדה שבראש המשפט. לפי LFG, למילה "מה" יש שני תפקידים במשפט: מילת-שאלה ומושא. המיקום שלה מתאים לתפקיד של מילת-שאלה, ומערכת האילוצים של השפה העברית מתירה לה למלא גם את הפונקציה של מושא.

מטרה מרכזית ב-LFG היא ליצור מודל שמתאים גם לבלשנים תיאוריים וגם לבלשנים חישוביים. המודל של LFG מתאפיין בדיוק מתמטי ובשימוש רב בשפה מתמטית לצורך תיאור יחסים ומגבלות, וכן בכך שכל הנחות המודל מנוסחות באופן מפורש וחד משמעי. מספר מערכות ממוחשבות הכוללות דקדוק מפורט של שפות רבות נכתבו על סמך הפורמליזם של LFG.

בישראל עסק בפיתוח התאוריה פרופסור [יהודה פאלק](https://he.wikipedia.org/wiki/%D7%99%D7%94%D7%95%D7%93%D7%94_%D7%A4%D7%90%D7%9C%D7%A7%22%20%5Co%20%22%D7%99%D7%94%D7%95%D7%93%D7%94%20%D7%A4%D7%90%D7%9C%D7%A7) מ[האוניברסיטה העברית](https://he.wikipedia.org/wiki/%D7%94%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%94_%D7%94%D7%A2%D7%91%D7%A8%D7%99%D7%AA_%D7%91%D7%99%D7%A8%D7%95%D7%A9%D7%9C%D7%99%D7%9D) שבשנת 2001 [2001](https://he.wikipedia.org/wiki/2001) כתב [ספר מבוא](https://he.wikipedia.org/wiki/%D7%A1%D7%A4%D7%A8_%D7%9E%D7%91%D7%95%D7%90) אליה בשם "דקדוק לקסיקלי פונקציונלי: מבוא לתחביר מבוסס אילוצים מקבילים".

**תאוריית האופטימליוּת** (OT)

היא [מודל](https://he.wikipedia.org/wiki/%D7%9E%D7%95%D7%93%D7%9C_%28%D7%9E%D7%93%D7%A2%29%22%20%5Co%20%22%D7%9E%D7%95%D7%93%D7%9C%20%28%D7%9E%D7%93%D7%A2%29) [בלשני](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA) שלפיו הצורות הנצפות בשפות אנוש נובעות מיחסי גומלין בין עקרונות אוניברסליים הנקראים אילוצים. התאוריה פותחה במקור על ידי הבלשנים אלן פרינס ופול סמולנסקי בשנת [1993](https://he.wikipedia.org/wiki/1993%22%20%5Co%20%221993), ולאחר מכן הורחבה על ידי פרינס וג'ון ג'. מקארתי. אף שרוב שימושיה הם בתחום ה[פונולוגי](https://he.wikipedia.org/wiki/%D7%A4%D7%95%D7%A0%D7%95%D7%9C%D7%95%D7%92%D7%99%D7%94%22%20%5Co%20%22%D7%A4%D7%95%D7%A0%D7%95%D7%9C%D7%95%D7%92%D7%99%D7%94) ניתן להחילה גם בתחומים אחרים במחקר הבלשני, כגון [תחביר](https://he.wikipedia.org/wiki/%D7%AA%D7%97%D7%91%D7%99%D7%A8%22%20%5Co%20%22%D7%AA%D7%97%D7%91%D7%99%D7%A8) ו[סמנטיקה](https://he.wikipedia.org/wiki/%D7%A1%D7%9E%D7%A0%D7%98%D7%99%D7%A7%D7%94%22%20%5Co%20%22%D7%A1%D7%9E%D7%A0%D7%98%D7%99%D7%A7%D7%94). בדומה ליתר התאוריות ה[גנרטיביות](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA_%D7%92%D7%A0%D7%A8%D7%98%D7%99%D7%91%D7%99%D7%AA%22%20%5Co%20%22%D7%91%D7%9C%D7%A9%D7%A0%D7%95%D7%AA%20%D7%92%D7%A0%D7%A8%D7%98%D7%99%D7%91%D7%99%D7%AA), גם OT מתמקדת בעקרונות אוניברסליים ויש לה עניין בטיפולוגיה של שפות ובתהליך רכישתן.

**מבנה התיאוריה**

תתאוריית האופטימליות מחלקת את הדקדוק לשלושה רכיבים:

1. GEN, Generator - מחולל
2. CON, Constraints - אילוצים
3. EVAL, Evaluator - מעריך

רכיבים אלה מונחים כאוניברסליים, וההבדלים בין הדקדוקים השונים בפועל מוסברים באמצעות הבדלים בדירוגים של האילוצים. את תהליך רכישת השפה ניתן לתאר ככוונון מתמשך של דירוג האילוצים.

### GEN: המחולל , סט המועמדים

תאוריית האופטימליות מניחה שאין אילוצים או מגבלות כלשהם על הקלט הלשוני. עקרון זה משמעו שכל דקדוק חייב להיות מסוגל להתמודד עם כל קלט שהוא. לדוגמה, שפה שאין בה צרורות עיצורים חייבת להיות מסוגלת להתמודד עמם, ולפתור את הבעיה באחת משתי דרכים שונות: החדרת תנועה (אפנתזיס) או מחיקת עיצור. למשל, הקלט האפשרי /flask/ המכיל שני צרורות עיצורים, יעבור בשפות אלה החדרה או מחיקה כדי ליצור כל אחד מהפלטים האפשריים [falasak], [fal], [fas], [lak], [las] או אחרים (למשל, אם צרורות מותרים בעמדות מסוימות בהברה ואסורים באחרות, וכו'). התאוריה מניחה שבהינתן כל קלט GEN מייצר אינסוף מועמדים ותפקידו של EVAL לבחור את האופטימלי ביניהם בהתאם לדירוג האילוצים .

### CON האילוצים

על פי תאוריית האופטימליות כל האילוצים אוניברסליים (כלומר קיימים בכל שפות האנוש). קיימים שני סוגים בסיסיים של אילוצים: אילוצי נאמנות, הדורשים שהצורה הנצפית על פני השטח תהיה תואמת לקלט (שהוא הייצוג המנטלי), ואילוצי [מסומננות](https://he.wikipedia.org/wiki/%D7%9E%D7%A1%D7%95%D7%9E%D7%A0%D7%A0%D7%95%D7%AA%22%20%5Co%20%22%D7%9E%D7%A1%D7%95%D7%9E%D7%A0%D7%A0%D7%95%D7%AA), המציבים הגבלות על מבנה הפלט וקובעים הלכה למעשה מה נחשב לפלט תקין בשפה. שני סוגי האילוצים הם ברי הפרה, כלומר עצם העובדה שפלט מסוים מפר אותם לא בהכרח פוסלת אותו מלהיבחר כאופטימלי ולהתבצע בפועל על ידי הדוברים.

### EVAL המעריך

בהינתן שני מועמדים לפלט A ו-B, המועמד A עדיף על B ביחס לאילוץ מסוים אם A מפר את האילוץ פחות פעמים מש-B מפר אותו. מועמד A עדיף מ-B לאורך כל היררכיית האילוצים אם A מפר פחות פעמים מ-B את האילוץ הגבוה ביותר בדירוג שמבדיל בין A ל-B . A הוא מועמד אופטימלי אם הוא מועמד עדיף על כל המועמדים האחרים לאורך כל היררכיית האילוצים. לדוגמה, בהינתן האילוצים C1, C2, C3, כאשר C1 מדורג מעל (או "שולט" על) C2 שמדורג מעל C3, המועמד A אופטימלי אם הוא עדיף על מועמד B ביחס לאילוץ הגבוה ביותר בדירוג שמעניק לשניהם מספר שונה של הפרות. דהיינו, אם מתקיים תיקו בין A ל-B ביחס ל-C1, אבל A עדיף מ-B ביחס ל-C2, מועמד A אופטימלי, ואין זה משנה אם הוא מפר את C3 (הנמוך בדירוג) גם מאה פעמים יותר מש-B מפר אותו.

**תיאוריית לימוד השפה של חומסקי**

במשך כמעט חצי מאה שלט בבלשנות הרעיון שבמוחנו טבועה תבנית שכלית מוכנה מראש ללמידת דקדוק, לפי תאורייתו של נֹעם חומסקי מן המכון לטכנולוגיה של מסצ’וסטס (MIT). אבל בזמן האחרון, יותר ויותר מדעני מוח ובלשנים נוטשים את תאוריית "הדקדוק האוניברסלי" של חומסקי בעקבות מחקרים חדשים שבחנו שפות רבות ושונות וביררו כיצד ילדים לומדים לדבר ולהבין את השפות של הקהילות שבהן הם חיים. מחקרים אלה אינם תומכים בקביעותיו של חומסקי.

מן המחקרים החדשים מצטיירת תמונה שונה בתכלית, שלפיה למידת השפה הראשונה של ילדים אינה נשענת על מבנים דקדוקיים הטבועים במוחם מראש. מחקרים מראים שילדים קטנים משתמשים בסוגים שונים של חשיבה, שאינם לשוניים דווקא, כגון היכולת לחלק את העולם לקטגוריות (אנשים או חפצים, למשל) ולהבין אילו יחסים מתקיימים בין דברים. כשרים שכליים אלה, יחד עם היכולת האנושית המיוחדת לתפוס מהם המסרים שמתכוונים אחרים להעביר, הם התנאים המאפשרים את קיומה של שפה. מן הממצאים החדשים עולה שכדי להבין כיצד ילדים ואחרים באמת לומדים שפות, צריכים חוקרים ללכת בעקבות תיאוריות שונות מזו של חומסקי.

את הגִרסה הראשונה של התיאוריה שלו הציג חומסקי באמצע המאה ה-20, והיא השתלבה בשתי מגמות חדשות בחיים האינטלקטואליים בעולם המערבי. מדע המחשב היה אז תחום צעיר, ואחת מטענותיו המרכזיות של חומסקי הייתה שהשפה שבאמצעותה מתקשרים בני אדם בחיי היום־יום מתנהגת כמו שפות המחשב, שפות שהתבססו על יסודות מתמטיים. המחקר שלו חיפש את המבנה החישובי שביסוד השפה והציע מערך של פרוצדורות המאפשרות לבנות משפטים "נכונים". הרעיון המהפכני היה שתוכנה כלשהי, הדומה לתוכנת מחשב, יכולה לבנות משפטים שאנשים בשר ודם סבורים שהם נכונים מבחינה דקדוקית. תוכנה זו הייתה אמורה גם להסביר כיצד אנשים בונים את המשפטים שהם אומרים.

בזמן שפיתח את התיאוריות החישוביות שלו העלה חומסקי גם את הרעיון ששורשי החישוביות הזאת נעוצים בביולוגיה האנושית. במחצית השנייה של המאה ה-20 הלך והתחוור שההיסטוריה האבולוציונית המיוחדת שלנו אחראית להיבטים רבים של הפסיכולוגיה הייחודית שלנו כבני אדם, וגם מבחינה זו השתלבה התיאוריה של חומסקי ברעיונות שרווחו בתקופה ההיא. הדקדוק האוניברסלי שלו הוצג כמרכיב מולד במבנה השכלי של האדם. הרעיון טמן בחובו הבטחה לחשוף את היסודות הביולוגיים העמוקים של יותר מ-6,000 השפות האנושיות בעולם. התיאוריות המדעיות החזקות ביותר, ואין צריך לומר גם היפות ביותר, חושפות אחדוּת נסתרת מתחת למגוון הנראה על פני השטח, ולכן התיאוריה של חומסקי משכה מיד את לִבּם של רבים.

אלא שעם הזמן, הצטברו ראיות שלא התיישבו עם התיאוריה של חומסקי, המתקרבת אט־אט אל מותה כבר שנים. גסיסתה אִטית כל כך מסיבה שהסביר פעם הפיזיקאי מקס פלנק: חוקרים ותיקים נוטים להיאחז בדרכיהם הישנות ואינם מרפים: "המדע מתקדם לוויה אחר לוויה."

**סטרוקטורליזם**

סְטרוּקְטוּרָליזם ( תורת המבניות) היא גישה בת ה[מאה העשרים](https://he.wikipedia.org/wiki/%D7%94%D7%9E%D7%90%D7%94_%D7%94-20%22%20%5Co%20%22%D7%94%D7%9E%D7%90%D7%94%20%D7%94-20), שלפיה תופעות רבות אינן מתרחשות במבודד, כי אם נובעות ממבנה (structure) שלם. הסטרוקטורליסטים, בכל תחום ידע, מנסים לתפוס ולתאר מבנה זה ואת השינויים שיכולים להתחולל בו, על-מנת להרחיב את תחום הידע או לנתח אותו מבחוץ.

לפי הגישה הסטרוקטורליסטית, התרבות היא מערכת של סימנים שמאורגנים כמבנה בעל ניגודים בינאריים, דיכוטומיים, שמשקפים את טבעה האוניברסלי של החשיבה האנושית. הסימנים מאורגנים בצורה של מבנה - בעל קצוות חדים בין קטגוריות. יצירה של ניגודים, שקיימים (כביכול) בטבע שלנו. נקודת המוצא: נטיית בני האדם להסביר לעצמם את המציאות סביבם. דימוי מרכזי של הגישה: לא האורגניזם אלא הדימוי של שפה, תרבות, חברה אנושית ומערכות של יחסים אנושיים - מערכת קודים מסוימת בה אנשים מתקשרים עם עצמם וסביבתם. מטרה: פענוח הדקדוק הפנימי של החברה האנושית. [קלוד לוי שטראוס](https://he.wikipedia.org/wiki/%D7%A7%D7%9C%D7%95%D7%93_%D7%9C%D7%95%D7%99_%D7%A9%D7%98%D7%A8%D7%90%D7%95%D7%A1) – דיבר על "לא מודע קולקטיבי": מערכת של חשיבה שנמצאת מאחורי ההתנהגויות שלנו. הנחה: כשאנחנו מסתכלים על חברה אנושית ועל ייצוגיה יש מתחת לפני השטח חשיבה אנושית הבאה לידי ביטוי. סמל – משמעות הסמל נולדת מתוך ניגודו עם סמלים אחרים. התנהגות חברתית ותרבות מהווה ייצוג לחשיבה האנושית - דרך ניגודים. יש דגש על הסמל ועל הסמלים המנוגדים לו.

לוי שטראוס מתחיל מביקורות על הגישות [הפונקציונאליסטיות](https://he.wikipedia.org/wiki/%D7%A4%D7%95%D7%A0%D7%A7%D7%A6%D7%99%D7%95%D7%A0%D7%9C%D7%99%D7%96%D7%9D%22%20%5Co%20%22%D7%A4%D7%95%D7%A0%D7%A7%D7%A6%D7%99%D7%95%D7%A0%D7%9C%D7%99%D7%96%D7%9D). מפענח יחסי שארות כצורה של תקשורת. עובד על חקר המיתוס - נושא זנוח בפונקציונליזם. חוקר מיון - מיון פרימיטיבי - האופן בו קבוצות "פרימיטיביות" ממיינות צמחים ובעלי חיים כצורה של חשיבה מדעית. איך אנחנו מתייחסים לאני ולאחר מבחינת הרציונליות? איך "החזירו" התאורטיקנים את הרציונליות לחברות השבטיות? סטרוקטורליזם - כל בני האדם, מערכות חשיבתם זהות הן. הפירוש של השפה - קשור בעיקר למבנה.

**סטרוקטורליזם בבלשנות**

[סטרוקטורליזם בלשני](https://he.wikipedia.org/w/index.php?title=%D7%91%D7%9C%D7%A9%D7%A0%D7%95%D7%AA_%D7%A1%D7%98%D7%A8%D7%95%D7%A7%D7%98%D7%95%D7%A8%D7%9C%D7%99%D7%A1%D7%98%D7%99%D7%AA&action=edit&redlink=1) טוען כי למרכיבי השפה אין תכונות אינהרנטיות בפני עצמן. הם מקבלים את אופיים רק ביחס למרכיבים אחרים.

לדוגמה, בני אדם יכולים לייצר מגוון מסוים של קולות, אך הצליל של "מ" אינו באמת הצליל של "מ" מחוץ לשפה שמשתמשת ב"מ". בתוך שפה זו, קולות מסוימים מקוטלגים יחדיו כשווה הערך לצליל "מ", ואי שינוי המתרחש עם הזמן ן דרך יעילה לתאר מיון זה מבלי להתייחס לשפה עצמה. הגבולות אינם מדויקים - אנשים, ששומעים "מ" אינם מודדים גלי קול, ודוחים צלילים מתדר מסוים. מעבר לכך, ישנו שינוי המתרחש עם הזמן, ווריאציות מקומיות, וטשטוש רב בין קולות שניתן לסווג כ"מ" ובין קולות שניתן לסווג אחרת.

ל[פונמה](https://he.wikipedia.org/wiki/%D7%A4%D7%95%D7%A0%D7%9E%D7%94) יש תכונות מהותיות מסוימות, מחוץ לכל הגילומים שלה. מעבר לכך, השפה מגדירה תכונות מהותיות אלה על ידי הנגדתם לפונמות אחרות. "מ" מוגדרת, באופן חלקי, על ידי ההבדל בינה ל"נ". אך המגדיר את "נ" הוא, חלקית, ההבדל בינה לבין "מ".

קו מחשבה זה, כאשר ממשיכים בו, מוביל לטענה כי הצליל "מ" בשפה אחת אינו דומה לצליל "מ" בשפה אחרת, גם אם אותו טווח גלי קול מוגדר כ"מ" בשתי השפות הללו. הסיווג נעשה על ידי ההבדלים בתוך שתי מערכות שונות אלה.

סוסיר טען, שהמשמעויות בשפה נקבעות על ידי מערכת [אנלוגית](https://he.wikipedia.org/wiki/%D7%90%D7%A0%D7%9C%D7%95%D7%92%D7%99%D7%94%22%20%5Co%20%22%D7%90%D7%A0%D7%9C%D7%95%D7%92%D7%99%D7%94) של הבדלים. לדרך מחשבה זו יש כמה מאפיינים ברורים:

1. גבולות השפה מוגדרים בהתייחסות למבנה הפנימי שלה.
2. שירטוט "פעולות" השפה במונחי המבנה הפנימי שלה, במקום חיפוש אחר מערכת סיבות או תבניות שיכולות להיות בבסיס כמה מבנים שונים. אם תכונות השפה מוגדרות בחלקן על ידי ההבדלים שיש ביניהן במערכת זו, גישה זו מעלה את האפשרות כי מה שמבוטא בשפה אחת אינו יכול להיות מבוטא בשנייה.
3. יותר מכל, מובע כאן הרעיון של מבנה אבסטרקטי לחלוטין, שנמצא בבסיס כל המבעים הלשוניים. שפה אינה הצלילים, היא סיווגם של הצלילים. היא אינה השאלה, אלא ההשוואה בין שאלה זו לבין משפטים אחרים, שמגדירים מהי שאלה. היא אינה הרעיון, אלא מערכת הבדלים בסיסיים שהופכים את הרעיון לאפשרי.

# פרדינן דה סוסיר

# https://upload.wikimedia.org/wikipedia/commons/thumb/d/de/Ferdinand_de_Saussure_by_Jullien.png/225px-Ferdinand_de_Saussure_by_Jullien.png

פרדינן דה סוסיר ([1857](https://he.wikipedia.org/wiki/1857%22%20%5Co%20%221857) - [1913](https://he.wikipedia.org/wiki/1913%22%20%5Co%20%221913)) היה [בלשן](https://he.wikipedia.org/wiki/%D7%91%D7%9C%D7%A9%D7%9F%22%20%5Co%20%22%D7%91%D7%9C%D7%A9%D7%9F) [שווייצרי](https://he.wikipedia.org/wiki/%D7%A9%D7%95%D7%95%D7%99%D7%99%D7%A6%D7%A8%D7%99). נולד ב[ז'נבה](https://he.wikipedia.org/wiki/%D7%96%27%D7%A0%D7%91%D7%94%22%20%5Co%20%22%D7%96%27%D7%A0%D7%91%D7%94), והניח את היסודות להתפתחויות רבות ב[בלשנות](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA%22%20%5Co%20%22%D7%91%D7%9C%D7%A9%D7%A0%D7%95%D7%AA) ב[מאה העשרים](https://he.wikipedia.org/wiki/%D7%94%D7%9E%D7%90%D7%94_%D7%94%D7%A2%D7%A9%D7%A8%D7%99%D7%9D%22%20%5Co%20%22%D7%94%D7%9E%D7%90%D7%94%20%D7%94%D7%A2%D7%A9%D7%A8%D7%99%D7%9D). הוא ראה בבלשנות ענף של [מדע](https://he.wikipedia.org/wiki/%D7%9E%D7%93%D7%A2%22%20%5Co%20%22%D7%9E%D7%93%D7%A2) כללי של סימנים, לו הוא הציע לקרוא [סמיולוגיה](https://he.wikipedia.org/wiki/%D7%A1%D7%9E%D7%99%D7%95%D7%98%D7%99%D7%A7%D7%94%22%20%5Co%20%22%D7%A1%D7%9E%D7%99%D7%95%D7%98%D7%99%D7%A7%D7%94). הרצאותיו משלושה קורסים תחת הכותרת "קורס בבלשנות כללית", אשר לימד בין השנים 1907-1911 נערכו לספר על סמך רשימות של תלמידים והתפרסמו לאחר מותו ב-[1916](https://he.wikipedia.org/wiki/1916%22%20%5Co%20%221916) על ידי [שארל באיי](https://he.wikipedia.org/w/index.php?title=%D7%A9%D7%90%D7%A8%D7%9C_%D7%91%D7%90%D7%99%D7%99&action=edit&redlink=1" \o "שארל באיי (הדף אינו קיים)) ואלבר סשהיי (Sechehaye). עבודה זו הפכה לאחד מיסודות [הבלשנות המודרנית](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA_%D7%9E%D7%95%D7%93%D7%A8%D7%A0%D7%99%D7%AA). בשנת 1996 נתגלו בז'נבה כתבי יד שונים שהשאיר דה סוסיר ובהם כתב יד של חיבור בלשני שמעולם לא פרסם. כתבים אלו נוסכים אור חדש על זוויות שונות בשיטתו הפילוסופית.

מושגי יסוד של דה סוסיר

דה סוסיר [טבע](https://he.wikipedia.org/wiki/%D7%AA%D7%97%D7%93%D7%99%D7%A9) מושגי יסוד רבים, שהפכו למקובלים בבלשנות המודרנית. בין המונחים שטבע:

* סינכרוני/דיאכרוני - דה סוסיר הדגיש מבט סינכרוני על בלשנות בניגוד למבט הדיאכרוני ([בלשנות היסטורית](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA_%D7%94%D7%99%D7%A1%D7%98%D7%95%D7%A8%D7%99%D7%AA)) של [המאה ה-19](https://he.wikipedia.org/wiki/%D7%94%D7%9E%D7%90%D7%94_%D7%94-19). המבט הסינכרוני רואה במבנה השפה כמערכת פועלת בנקודת זמן מסוימת. כלומר, במקום בחינת השפה לאורך זמן, על השינויים שאירעו בה, ביקש דה סוסיר לבחון את השפה כמערכת שלמה בזמן אחד נתון. אבחנה זו הייתה לפריצת דרך, והפכה למקובלת.
* [מסמן](https://he.wikipedia.org/wiki/%D7%9E%D7%A1%D7%9E%D7%9F)/[מסומן](https://he.wikipedia.org/wiki/%D7%9E%D7%A1%D7%95%D7%9E%D7%9F) - ההפרדה בין המישור החומרי של ה[סימן](https://he.wikipedia.org/w/index.php?title=%D7%A1%D7%99%D7%9E%D7%9F_(%D7%A1%D7%9E%D7%99%D7%95%D7%98%D7%99%D7%A7%D7%94)&action=edit&redlink=1) לבין [משמעותו](https://he.wikipedia.org/wiki/%D7%9E%D7%A9%D7%9E%D7%A2%D7%95%D7%AA). מסמן הוא השם שניתן למימד הצלילי של המילה, או ליתר דיוק לדימוי הנפשי של צלילי המילה, במטרה להפרידו מן המסומן, שהוא מובן המילה. מסמן, אם כך, הוא הייצוג של המילה, ללא המשמעות הנלווה אליו. צירוף המסמן עם המסומן יוצר סימן. כך, לדוגמה, המילה "[כלב](https://he.wikipedia.org/wiki/%D7%9B%D7%9C%D7%91)" היא סימן שמורכב ממסמן ומסומן. המסמן הוא צלילי המילה "כלב", ואילו המסומן הוא המובן שעולה בתודעתנו עם קליטת המסמן. חשוב להבחין בין המסומן, שהוא דימוי שעולה ברוחנו, לבין ה[רפרנט](https://he.wikipedia.org/wiki/%D7%A8%D7%A4%D7%A8%D7%A0%D7%98), שהוא האובייקט הממשי שאליו מתייחס הדימוי.
* "לאנג"/"פארול" (langue, parole) - ההפרדה בין אוסף המבעים של השפה (פארול) לבין הכללים המביעים אותם (לאנג). המונח לאנג מציין את הכללים האבסטרקטים שמונחים ביסוד ה[שפה](https://he.wikipedia.org/wiki/%D7%A9%D7%A4%D7%94). גם אם איננו מנסחים לעצמנו את כללי ה[תחביר](https://he.wikipedia.org/wiki/%D7%AA%D7%97%D7%91%D7%99%D7%A8), למשל, של ה[עברית](https://he.wikipedia.org/wiki/%D7%A2%D7%91%D7%A8%D7%99%D7%AA), עדיין אנו מסוגלים לזהות משפט שאיננו תקני בשפה זו. המשפט "דן הלך ים" הוא פארול, המבע הלשוני עצמו. אוצר המילים והתחביר שביסוד משפט זה הם לאנג.

המונח לאנג מנוגד למונח פארול.

אחת מאבחנותיו המרכזיות של דה סוסיר נוגעת לטבע המשמעות. לטענתו, בכל סימן המסמן (צלילי המילה) נבחר באופן שרירותי. בשפות שונות יש מילים שונות לאותם הדברים. "חתול" ב[עברית](https://he.wikipedia.org/wiki/%D7%A2%D7%91%D7%A8%D7%99%D7%AA) הוא "cat" ב[אנגלית](https://he.wikipedia.org/wiki/%D7%90%D7%A0%D7%92%D7%9C%D7%99%D7%AA). לעיתים, אמנם ישנן מילים שאמורות לחקות את צליל האובייקט ([אונומטופיאה](https://he.wikipedia.org/wiki/%D7%90%D7%95%D7%A0%D7%95%D7%9E%D7%98%D7%95%D7%A4%D7%99%D7%90%D7%94)), אולם גם אז ישנה שרירותיות מסוימת. כך, למשל, המילה "בקבוק" אמורה לייצג את הצליל הנוצר כאשר מרוקנים את תוכן הבקבוק; אולם ניתן היה לבחור צליל אחר, למשל צליל ההקשה על הבקבוק.

אולם דה סוסיר לא מסתפק בהבחנה זו. לטענתו, ישנה שרירותיות מסוימת בעצם בחירת המסומן - מובן המילה. דה סוסיר טען שמסומנים נקבעים, בין השאר, באמצעות הבדלים בינם לבין מסומנים אחרים. משמעותה של מילה אינה תלויה רק בעולם, אלא קשורה גם לשפה עצמה. מושגים נמדדים ביחס למושגים אחרים.

המילה "חם", לדוגמה, מתארת טווח מסוים בסולם ה[טמפרטורות](https://he.wikipedia.org/wiki/%D7%98%D7%9E%D7%A4%D7%A8%D7%98%D7%95%D7%A8%D7%94). טווח זה נקבע, בין השאר, על פי מושגים אחרים כ"חמים" ו"לוהט". בשפות שונות מתארת המילה "חם" טווח טמפרטורות שונה במקצת. כלומר, המושג נקבע בהתאם ליחסו למושגים אחרים באותה מערכת לשונית.

בנוסף לכך, הגיע דה סוסיר לפריצת דרך משמעותית בצעירותו בתחום ה"מסורתי" יותר של [בלשנות היסטורית](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA_%D7%94%D7%99%D7%A1%D7%98%D7%95%D7%A8%D7%99%D7%AA), כאשר הציג תאוריה בהתפתחות של [הלשונות ההודו-אירופיות](https://he.wikipedia.org/wiki/%D7%A9%D7%A4%D7%95%D7%AA_%D7%94%D7%95%D7%93%D7%95-%D7%90%D7%99%D7%A8%D7%95%D7%A4%D7%99%D7%95%D7%AA) הידועה בשם [תאוריית הלועיים](https://he.wikipedia.org/w/index.php?title=%D7%AA%D7%90%D7%95%D7%A8%D7%99%D7%99%D7%AA_%D7%94%D7%9C%D7%95%D7%A2%D7%99%D7%99%D7%9D&action=edit&redlink=1). כניסיון לפתור סוגיה בהתפתחות שורשים יוצאי דופן בפרוטו-הודו-אירופית הציע דה סוסיר כי מקורם של שינויי תנועות לא סדירים בשפה הפרוטו-הודו-אירופית נובעים מצליל עתיק שהיה שם ונעלם, וחוקרים שבאו אחריו העלו את האפשרות כי מדובר ב[עיצורים לועיים](https://he.wikipedia.org/wiki/%D7%A2%D7%99%D7%A6%D7%95%D7%A8%D7%99%D7%9D_%D7%9C%D7%95%D7%A2%D7%99%D7%99%D7%9D), שנעלמו מאוחר יותר. רק לאחר מותו של דה סוסיר, ב-[1916](https://he.wikipedia.org/wiki/1916), כשפוענחה השפה ה[חתית](https://he.wikipedia.org/wiki/%D7%97%D7%AA%D7%99%D7%AA) והתגלתה כשפה הודו-אירופית קדומה ביותר, התגלו בה מאפיינים המאשרים את תאוריית הלועיים. יש הטוענים כי בתאוריה זו השפיע דה סוסיר באופן מכריע על הבלשנות ההיסטורית והמתודיקה שלה.

## השפעות

* דה סוסיר הניח את היסודות ל[בלשנות המודרנית](https://he.wikipedia.org/wiki/%D7%91%D7%9C%D7%A9%D7%A0%D7%95%D7%AA_%D7%9E%D7%95%D7%93%D7%A8%D7%A0%D7%99%D7%AA), שעוסקת במחקר השפה מזווית סינכרונית.
* עבודתו השפיעה על [קלוד לוי-שטראוס](https://he.wikipedia.org/wiki/%D7%A7%D7%9C%D7%95%D7%93_%D7%9C%D7%95%D7%99-%D7%A9%D7%98%D7%A8%D7%90%D7%95%D7%A1) ועל מחקריו ב[אנתרופולוגיה](https://he.wikipedia.org/wiki/%D7%90%D7%A0%D7%AA%D7%A8%D7%95%D7%A4%D7%95%D7%9C%D7%95%D7%92%D7%99%D7%94). מאוחר יותר אומצו אבחנותיו על ידי ה[סטרוקטורליזם](https://he.wikipedia.org/wiki/%D7%A1%D7%98%D7%A8%D7%95%D7%A7%D7%98%D7%95%D7%A8%D7%9C%D7%99%D7%96%D7%9D).
* ההפרדה בין מסמן למסומן הפכה להיות אבן דרך ב[סמיוטיקה](https://he.wikipedia.org/wiki/%D7%A1%D7%9E%D7%99%D7%95%D7%98%D7%99%D7%A7%D7%94), חקר הסימנים ומערכות הסימנים. כך, למשל, [רולאן בארת](https://he.wikipedia.org/wiki/%D7%A8%D7%95%D7%9C%D7%90%D7%9F_%D7%91%D7%90%D7%A8%D7%AA) בחיבורו "[מיתולוגיות](https://he.wikipedia.org/wiki/%D7%9E%D7%99%D7%AA%D7%95%D7%9C%D7%95%D7%92%D7%99%D7%95%D7%AA)", הדגים כיצד מערכת הסימנים של דה סוסיר יכולה להיות מורחבת לכדי מערכת כפולה, זו של ה[מיתוס](https://he.wikipedia.org/wiki/%D7%9E%D7%99%D7%AA%D7%95%D7%A1).
* דה סוסיר השפיע גם על זרם ה[דקונסטרוקציה](https://he.wikipedia.org/wiki/%D7%93%D7%A7%D7%95%D7%A0%D7%A1%D7%98%D7%A8%D7%95%D7%A7%D7%A6%D7%99%D7%94) ב[פילוסופיה](https://he.wikipedia.org/wiki/%D7%A4%D7%99%D7%9C%D7%95%D7%A1%D7%95%D7%A4%D7%99%D7%94) וב[תורת הספרות](https://he.wikipedia.org/wiki/%D7%AA%D7%95%D7%A8%D7%AA_%D7%94%D7%A1%D7%A4%D7%A8%D7%95%D7%AA).